text:
- TIOTAL
- Sealladh a' coimhead thar na Cananaich, 1955
- EXTERNAL ID
- ROMGH_PA_94_130
- ÀITE
- A' Chananaich
- SIORRACHD/PARRAIST
- ROS: Ros Mhaircnidh
- DEIT
- 1955
- LINN
- 1950an
- NEACH-FIOSRACHAIDH
- Taigh-tasgaidh Taigh Ghroam
- AITHNEACHADH MAOINE
- 39208
- KEYWORDS
Tha baile na Cananaich suidhichte air oirthir a deas an Eilein Duibh a' coimhead thar Linne Moireibh. Tha tobhta Cathair-eaglais na Cananaich, a chaidh a thogail san 13mh linn nuair a ghluais Easbaig Rois an seo à Ros Mhaircnidh, air taobh deas an deilbh. Dh'fhàs A' Chananaich mun cuairt na Cathair-eaglais, agus b' e 'Chanonry' an t-ainm tùsail a bh' air sa Bheurla a' ciallachadh Àite nan Cananach, oir bha cananaich na cathair-eaglais a' fuireach ann am mansaichean mun cuairt na h-eaglais.
Ro 1584 bha sgoil-ghràmair anns a' Chananaich, agus shoirbhich am baile mar ionad airson ealain agus saidheans, agus gu h-àraidh lagh agus diadhachd. Ach mus tàinig àm an Ath-leasachaidh, bha a' Chathair-eaglais mu thràth ann an droch staid, agus thug an t-arm aig Oilbhear Crombail leotha mòran dhen chloich-ghainmhich ruaidh aice gus an daingneachd aige ann an Inbhir Nis a thogail. Chleachd muinntir a' bhaile an còrr dhith airson an taighean.
Fhuair A' Chananaich inbhe Borgh Rìoghail ann an 1590, ach chan eil càil a choltas gun do shoirbhich leis an àite mar thoradh air an sin. San leabhar 'The Buildings of Scotland: Highlands and Islands' tha Iain Gifford a' toirt tarraing à aithisg Comhairle a' Bhaile ann an 1691 a bha ag ràdh gur e dìreach 'a little village' a bh' anns A' Chananaich.
Ach mhair am baile mar ionad-foghlaim. Stèidhicheadh Acadamaidh na Cananaich ann an 1791, le clasaichean air an cumail ann an Taigh nan Clèir agus Taigh Shìiophort, agus bha i ainmeil airson foghlam. Ghluais i chun an làraich far a bheil i an-diugh ann an Sràid na h-Acadamaidh ann an 1891.
Chaidh ruigsinneachd air a' bhaile a leasachadh gu mòr nuair a chaidh an cala clach-ghainmhich, a chaidh a dhealbhadh le Tòmas Telford, a thogail eadar 1813 agus 1817. Sa Ghearran 1894, chaidh meur-loidhne de Rèile na Gàidhealtachd fhosgladh dhan Chananaich, a' cuideachadh le leasachadh an tuineachaidh mar bhaile turasachd. Chaidh an stèisean a dhùnadh do luchd-siubhail ann an 1951 ach le fosgladh Drochaid Cheasaig ann an 1982, tha e furasta Inbhir Nis agus an còrr den Ghàidhealtachd a ruighinn às A' Chananaich
S dòcha gum bi an ìomhaigh seo ri faotainn airson a ceannach. Airson tuilleadh fiosrachaidh mu cheannach is mu phrìsean cuir post-d gu:
Groam House Museum


c: text/html

text:
Beverley Hills
‘S e baile meadhanach beairteach air an àirde an iar Nan Stàitean Aonaichte a th’ ann am Beverly Hills. Chaidh an t-àite seo a chlàradh airson a’ chiad turas ann am 1769 le Gaspar de Portolà de Rovira (Riaghladair Calafornia a Deas)[1] ach cha do stèidheachadh am baile gus 1915. Dhiùlt Beverly Hills aontachadh le Los Angeles ann an 1923, ged a bheil Beverly Hills air a chuairteachadh le Los Angeles air gach uile taobh. Tha e suidhichte aig 84m os cionn ìre na mara,[2] ri taobh 3,705km air falbh bho Washington, D.C. (Prìomh-bhaile na dùthcha), 548km bho San Francisco, 2,967km bho Chicago agus 2,565km bho St. Louis.[3] Tha 34,290 duine a' fuireach anns a’ bhaile.
Bailtean Co-cheangailte[deasaich | deasaich an tùs]
- Acapulco[4]
- Cannes

robotstxt: allowed

filter: keep


text:
Iasg mara / Sea fish
Iasg Alba
Tha iomadh gnŔ Ŕisg ann an uisgeachan Alba, agus 's e pÓirt dhen adhbhar gu bheil uiread de dh'Órainnean agus de shuidheachaidhean againn. Bidh cuid de ghnŔithean be˛ ann an uisge fosgailte, ach tha cuid eile nas freagarraiche airson a bhith faisg air grunnd na mara, an dara cuid ann an uisge domhainn, dorcha no ann an tanalach faisg air a' chladach. Tha iomadh se˛rsa Órainn air grunnd na mara cuideachd; gainmheach, poll, greabhal, molagan agus creagan agus tha iad sin a' tÓladh diofar ghnŔithean Ŕisg. Bidh iasg eile a' dŔanamh gu math far an robh lýonanaich, corailean, spuingean agus beatha-mhara eile a' fÓs air a' ghrunnd.
Tha Óite cudromach aig an iasg air fad ann an Órainn na mara, agus feumaidh iad muir glan, fallain, ach tha iomadh gnŔ gan iasgach airson malairt agus tha iad air leth luachmhor dhan eaconamaidh dh¨thchail agus nÓiseanta. BidháDualchas NÓdair na h-Albaáa' cur ri m˛ran iomairtean riaghladh iasgach mara.
Faodar gnŔithean Ŕisg a she˛rsachadh a rŔir 's dŔ a' chuid dhen uisge sa bheil iad be˛: faisg air a' ghrunnd no faisg air an uachdar. Bidh iasg a tha faisg air an uachdar, mar rionnach agus sgadan, a' snÓmh san uisge faisg air an uachdar no am meadhan an uisge agus glŔ thric ann an sgaothan m˛ra. Am measg nan gnŔithean a bhios faisg air a' ghrunnd tha trosg, adag, caoiteag, mac-lÓmhaich agus iasg rŔidh mar lŔabag-mh˛r agus lŔabag-cheÓrr.
Iasgach slaite
Glacar biorach, liughaáagus blalaoghagábhon chladach. Bidh iasgairean slaite cuideachd a' glacadh siorc, sgaitáagus s˛rnaná(elasmobranch), glŔ thric bho bhÓtaichean oir tha na gnŔithean sin buailteach a bhith ann an uisge nas doimhne. Tha barrachd fiosrachaidh air elasmobranchs gu h-ýosal.
Siorcan, sgaitean agus s˛rnain - elasmobranchs
Tha cnÓimhneach an Ŕisg sa bhuidheann seo air a dhŔanamh Ó maoth-chnÓimh, ach glŔ thric bidh giallan math orra. Tha iomadh se˛rsa siorc ann an uisgeachan Alba, ach 's e am fear as motha, agus 's d˛cha as ainmeile, an cearban. Tha itean m˛ra coltach ri sgiathan air s˛rnain, agus thŔid aca air gluasad tron uisge gun dragh. Chan eil an sgait chumanta pailt ann an Alba, ach mar ghnŔ UK BAP thathar a' dŔanamh m˛ran airson cuideachadh a' gleidheadh an Ŕisg seo.
GnŔithean le obair chudromach
Ann an d˛igh tha Óite cudromach aig a h-uile gnŔ ann an cothromachadh na h-Órainneachd nÓdarra le bhith a' cuideachadh gus smachd a chumail air a' chreich aca, le bhith nam biadh cudromach dha na creachadairean aca, no le bhith a' dŔanamh obair eile mar ag ath-chuartachadh mathachadh. A dh'aindeoin sin, tha obair sh˛nraichte aig cuid de ghnŔithean. 'S e an t-sýolag tŔ dhe na h-eisimpleirean as fheÓrr ann an Alba, oir tha i cudromach mar bhiadh do mh˛ran dhe na h-e˛in-mhara ann an Alba, gu h-Óraidh dhan bhuthaide. Chrýon Óireamh nan sýolagan roimhe air sgÓth iasgach malairteach, ach tha coltas gu bheil iad a-nis a' feuchainn ri tighinn air ais ann an cuid de sgýrean ri linn buaidh atharrachadh sa ghnÓth-shýde air co-thýmeachadh c˛mhla ri blÓthan plancton.
Iasg beag tanalaich
Bidh m˛ran Ŕisg ann am pollagan chreagan mu na cladaichean. Chan eil fhios nach fhaic thu cloitheag, creagag-uisge, iasg-imeach, sýol-ghobach agus m˛ran eile. Tha iomadh lus agus beathach beag anns na h-Órainnean seo a bhios iasg mar seo ag ithe, agus tha fasgadh annta cuideachd bho chreachadairean m˛ra.
Iasg annasach
Am measg gach iasg iongantach san uisge againn tha iasg a' mhadaidh anns a bheil fiaclan m˛ra airson biadh a chnamhach. Tha iasg-sgairb uabhasach math air breug-riochd agus thŔid iad an l¨ib na tha mun cuairt orra gu furasta. 'S e iasg na grŔine an t-iasg cnÓimheach as motha air an t-saoghal, agus fýor chorra uair, chithear e ann an Alba.
á
á


text:
Oware
'S e geama ro-innleachd a tha ann an Oware a chaidh innleachadh le muinntir Akan.[1] Tha e 'na bhall de theaghlach nam geamannan Mancala agus tha e pailt air feadh Taobh Iar Afraga agus Muir nan Caraib. Tha ainmean eile air, a' gabhail a-steach Ayò (Yoruba), Awalé (Costa Ìbhri), Wari (Màili), Ouri, Ouril no Uril (An Ceap Uaine), Warri (Muir nan Caraib), Adji (Ewe), Nchọ (Igbo) agus Awélé (Ga).
Amasan a' gheama[deasaich | deasaich an tùs]
'S e amas a' gheama barrachd sìl a ghlacadh na ghlacas an duine eile. On nach eil ach 48 sìol sa gheama, nì e a' chùis ma ghlacas tu 25 dhiubh. On a tha àireamh chothrom de shìl ann, faodaidh an geama crìochnachadh mar gheama ionnanach nuair a bhios gach cluicheadair air 24 sìol a ghlacadh. Tha an geama seachad nuair a bhios cluicheadair air co-dhiù 25 sìol a ghlacadh no ma tha 24 sìol aig gach cluicheadair (geama ionnan). Ma dh'aontaicheas an dithis chluicheadair nach eil sa gheama tuilleadh ach cearcall gun chrìoch, glacaidh gach cluicheadair na tha de shìl air an taobh aige fhèin dhen bhòrd.
Aig toiseach a' gheama, thèid ceithir sìl a chur anns gach taigh. Gluaisidh na cluicheadairean sìol fear mu seach. Anns gach cuairt, taghaidh cluicheadair on dhe na sia taighean fo a smachd. Togaidh an cluicheadair na h-uile sìol bhon taigh seo is sgaoilidh e iad, a' cur fear anns gach taigh gu tuathal on taigh tùsail; canar "cur nan sìol" ri seo. Cha tèid sìol a chur sna dachaighean no san taigh on a chaidh a thogail. 'S e seo gum mair an taigh tòiseachaidh falamh; nan robh 12 shìol air a bhith ann, rachadh leum thairis air is an deicheamh sìol deug a chur san ath thaigh. Nuair a bhios cuairt deiseil, ma chaidh an sìol mu dheireadh a chur ann an taigh an duine eile is dà no trì sìl ann an uair sin, thèid a h-uile sìol seo a ghlacadh is a chur ann an dachaigh a' chluicheadair (no ris an dàrna taobh mur eil dachaigh air a' bhòrd). Ma tha dà no trì sìl san dàrna taigh mu dheireadh sa chaidh sìol a chur cuideachd, thèid an togail mar an ceudna is mar sin air adhart. Co-dhiù, nan robh gluasad a' togail na h-uile sìol aig an duine eile, cha tèid sìol sam bith a ghlacadh is mairidh na h-uile sìol air a' bhòrd ach an urrainn dhan duille eile leantainn air a' cluich. Tha an riaghailt seo ann a dh'aona ghnothach ach an urrainn don gheama a leantainn air adhart is bheir e ort gluasad eile a dhèanamh. Ma tha a h-uile taigh aig an duille eile falamh, feumaidh an cluicheadair gluasad a dhèanamh a bheir sìl dha. Mur eil a leithid gluasaid ann, glacaidh an cluicheadair gach sìol san roinn aige fhèin is seo crìoch a' gheama.


text:
- TIOTAL
- Caisteal Cheann Loch Alainn agus Abhainn Alainn
- EXTERNAL ID
- GB1796_859_20_0168_AT
- ÀITE
- Loch Alainn
- SGÌRE
- Àird nam Murchan
- SIORRACHD/PARRAIST
- EARRA-GHÀIDHEAL: A' Mhorbhairne
- DEIT
- 2007
- LINN
- 2000an
- CRUTHADAIR
- Andrew Taylor
- NEACH-FIOSRACHAIDH
- Am Baile
- AITHNEACHADH MAOINE
- 9662
- KEYWORDS
- caistealan
lochan
cinnidhean
ath-thogail dhealbhan
Tha Caisteal Cheann Loch Alainn (bho Loch Ath an Linne) aig ceann Loch Alainn a' coimhead thar Chaol Muile. Thogadh e sa 15mh linn mar thùr ceàrnagach. Tha na ballachan mu 10 troighean a thighead agus ghabhadh an dìon le bhith a' cleachdadh ola ghoileach. Bhuineadh e do Chlann MhicAonghais ach chaidh a chur na theine rè ionnsaighean a' chiad Mharcais Hunndaidh san t-17mh linn.
Chaidh an caisteal a leasachadh o chionn ghoirid agus tha e a-nis na dhachaigh aig cuideigin.


text:
Fear san ospadal às dèidh teine
- 10 An Giblean 2014
- Sgaoil post air Facebook
- Sgaoil post air Twitter
- Sgaoil post air Messenger
- Sgaoil post air Messenger
- Sgaoil post air Post-D
-
Sgaoil
Sgaoil post airTha na ceanglaichean seo air an taobh a-muigh agus fosglaidh iad ann an uinneig ùir
-
Post-DSgaoil post air Post-D
-
-
MessengerSgaoil post air Messenger
-
MessengerSgaoil post air Messenger
-
Dèan lethbhreac den cheangail seoMu sgaoileadh
Tha na ceanglaichean seo air an taobh a-muigh agus fosglaidh iad ann an uinneig ùir
-
Chaidh fear a thoirt a-mach à flat ann an Inbhir Nis agus an cidsin air a dhol na theine.
Rinn luchd-smàlaidh cobhair air an duine à flat air an làr talmhainn de thogalach air Sràid MhicAnndrais, mu 8:30f oidhche Chiadain.
Chaidh a thoirt gu Ospadal an Ràthaig Mhòir agus e air ceò a ghabhail air an anail.
Chaidh am flat a mhilleadh leis an teine agus a' cheò.


text:
- TIOTAL
- An t-Eilean Sgitheanach, Port Rìgh bho Ach an Iasgair
- EXTERNAL ID
- HCD_CARD_189
- ÀITE
- Port Rìgh
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Port Rìgh
- LINN
- 1950an
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12976
- KEYWORDS
- Port Rìgh
cala
Ach an Iasgair
Ach a' Bhàigh
Sir Seumas MacDhòmhnaill
croitean
àiteachas
Somhairle
Tha an dealbh-camara seo a' coimhead gu tuath gu baile Phort Rìgh san Eilean Sgitheanach. Bha planaichean aig Sir Seumas MacDòmhnaill Shlèite ann an 1763 airson leasachadh eaconamach agus àiteachais a' bhaile, ach gu mì-shealbhach bhàsaich e agus gun e ach 24. Cha deach a phlanaichean mòra a choileanadh a-riamh, ach mean air mhean dh'fhàs am baile mun chala fhasgach a bha na mheadhan airson beatha làitheil agus malairt na ceàrnaidh, agus thàinig e gu bhith mar am baile bu mhotha air an eilean.
'S e Ach a' Bhàigh a chanar ris a' cheàrnaidh ris a' chladach air an taobh dheas, agus tha Ach an Iasgair air an taobh chlì. Chaidh taighean beaga croite a thogail ris a' chladach aig Ach an Iasgair, le croitean a' sìneadh a-steach air an tìr air an cùlaibh nan sriopan fada, caola. Le leasachadh mean air mhean air na rathaidean, cha robh àite cho cudromach aig a' chala ann an eaconamaidh an eilein. Sgaoil am baile a-steach air an tìr le taighean agus gnìomhachasan gan togail air falbh bhon chala, agus timcheall air a' phrìomh cheàrnaidh mun cuairt Ceàrnag Shomhairle. Tha mullach cas Eaglais na h-Alba ann an Ceàrnag Shomhairle ann am meadhan an deilbh seo.
'S e an Taigh-òsta Rìoghail an togalach air a pheantadh geal a th' anns an dealbh-camara seo. Tha an taigh-òsta ainmeil oir b' ann an seo a dh'fhàg am Prionnsa Teàrlach soraidh le Flòraidh NicDhòmhnaill, agus an dèidh sin far an do ghabh MacIain agus Boswell biadh ann an 1773. Sa Ghearran 1963, chaidh an Taigh-òsta Rìoghail a dhroch mhilleadh le teine a thòisich ann am pàirt den togalach anns nach robh duine a' fuireach, a rèir coltais air sgàth uèireadh easbhaidheach. Chruinnich am buidheann-smàlaidh ionadail gu luath, agus chaidh buidhnean-smàlaidh a chur a-mach à Caol Loch Aillse agus Inbhir Nis a thuilleadh air a h-uile aonad ionadail. Airson greis bhathas a' smaoineachadh gun deigheadh am bloca air fad, a bha a' gabhail a-steach bùthan agus taighean, a chall, agus chaidh daoine agus bathar a ghluasad a-mach gu sgiobalta. Ach, shìolaidh a' ghaoth, agus chaidh an teine a chumail ann an aon earrann den taigh-òsta. Chaidh an taigh-òsta ath-thogail, cha b' ann an leantainn an dealbhachaidh thùsail seo, agus tha e fhathast na thaigh-òsta trang ann am meadhan a' bhaile.
'S e Taigh Ach na Mara, an taigh le leudachadh chun a' chùil agus craobhan stèidhichte mun cuairt air, a chithear gu taobh clì an deilbh. B' e seo dachaigh an sgrìobhadair bìdh, ùghdar agus neach-naidheachd ainmeil, Derek Cooper, aig aon àm. Tha an taigh seo a-nis ann an sealbh prìobhaideach
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- Gleann Dhulaig agus am Monadh Ruadh, Baile nan Granndach
- EXTERNAL ID
- PC_GM_POSTCARDS_007
- ÀITE
- Baile nan Granndach
- SIORRACHD/PARRAIST
- MOIREIBH: Crombail, Inbhir Ailein 's Àbhaidh
- NEACH-FIOSRACHAIDH
- Taigh-tasgaidh Bhaile nan Granndach
- AITHNEACHADH MAOINE
- 23258
- KEYWORDS
- rèile
loidhne rèile
beannan
Is e 'Dhulaig Valley and Cairngorms, Grantown on Spey' tiotal na cairt-puist seo. Tha Baile nan Granndach, a tha na bhaile dealbhaichte, suidhichte mu 32km ear dheas air Inbhir Nis. Chaidh a stèidheachadh ann an 1765 leis an uachdaran ionadail, Sir Seumas Grannd.
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Taigh-tasgaidh Baile nan Granndach


text:
- TIOTAL
- Buidheann air turas ann an Caol Loch Aillse
- EXTERNAL ID
- HCD00606
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1920an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12309
- KEYWORDS
- daoine
baile
buidhnean
Chan eil fios dè bha a' tachairt an seo, ach chaidh an dealbh a thogail taobh a-muigh bùth-chungaidhean Dhonnchaidh Mhic a' Phearsain far a bheil Prìomh Shràid is Rathad an Stèisein a' coinneachadh ann an Caol Loch Aillse
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- Clach Shnaidhte aig Seannduaig
- EXTERNAL ID
- QZP40_179_452
- ÀITE
- Seannduaig
- SGÌRE
- Manachainn Rois
- SIORRACHD/PARRAIST
- ROS: An Neag
- DEIT
- 1851
- LINN
- 1850an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 30997
- KEYWORDS
- clachan nan Cruithneach
clachan
clachan snaidhte
gràbhaladh
Cruithnich
tursachan
Seanndabhaig
Air an dara taobh de Chloich Sheannduaig tha crois, agus air an taobh eile tha còig panailean. Thogadh a' mhòrchuid de chlachan mar seo, air an snaidheadh air gach taobh, eadar 700 agus 800. Thuit a' chlach, anns a bheil còrr is 10 troighean (3m) de dh'àirde, ann an gèile ann an 1846 ach chuireadh i na seasamh a-rithist.
Tha Clach Sheannduaig, agus cuideachd na clachan aig Neig agus Bail' a' Chnuic, coltach ti Clach Sueno ann am Farrais, ach tha na h-ìomhaighean Crìosdail.
Thugadh an dealbh bho 'Guide to the Highlands and Islands of Scotland' le Seòras agus Pàdraig Anderson (an 3mh chlò-bhualadh, 1851)


text:
- TIOTAL
- Eas Rothagaidh, Inbhir Pheofharain
- EXTERNAL ID
- QZP40_CARD_1137
- ÀITE
- Eas Roagaidh
- SGÌRE
- Am Blàr Dubh
- SIORRACHD/PARRAIST
- ROS: Cunndainn
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 33060
- KEYWORDS
- cairtean
Siorrachd Rois
Sgìre Rois is Chrombaidh
easan
aibhnichean
làraichean cuirmean-cnuic
turasachd
Tha a' chairt seo a' sealltainn Eas Rothagaidh air Allt Roagaidh faisg air Cunndainn, còig mìle an iar air Srath Pheofhair. Tha drochaid a' dol tarsainn na h-aibhne. Bha cuairt gu Eas Rothagaidh a' còrdadh ri mòran den luchd-turais a bhiodh a' tighinn gu Srath Pheofhair air sgàth an uisge, anns an linn nuair a bha e na spà fasanta Bhictòrianach. Ged nach eil an t-eas gu sònraichte àrd no annasach, tha e a' còrdadh ri daoine fhathast a bhi tighinn dhan àite airson chuirmean-cnuic. Tha sreathan de chraobhan beithe air an oir, agus uaireannan chithear bradain a' leum


text:
Naidheachdan 11:00m
5 Am Màrt 2014 Ùraichte aig Ùraichte aig
An Ugràin
Tha an Ceann-suidhe Obama air plana ullachadh airson fuasgladh a thoirt air suidheachadh na h-Ugràin. Fon phlana sin bhiodh luchd-faire eadar-nàiseanta a' cur dìon air còirichean an t-sluaigh Ruiseanaich anns na Ugràin, agus air an taobh eile, thigeadh air feachdan na Ruis sgìre a' Chrimea fhàgail. Tha dùil gun tèid sin a dheasbad an-diugh aig coinneimh mhinistearan cèine na h-Eòrpa ann am Paris, far an coinnich Ministear Cèin na Ruis, Sergey Lavrov, agus Rùnaire nan Stàitean Aonaichte, John Kerry.
Inimreachd
Chaidh Sràid Downing às àicheadh gun do chùm iad am falach aithisg air buaidh in-imreachd air cosnadh ann am Breatainn. Tha rannsachadh a rinn am BBC a' cur teagamh ann an àireamhan a tha an Riaghaltas a' cleachdadh airson smachd a chur air in-imreachd. Thuirt Sràid Downing nach eil an aithisg deiseil fhathast, agus gun tèid a foillseachadh nuair a bhitheas.
Baghdad
Chaidh 12 duine a mharbhadh ann an sreath de dh'ionnsaighean boma ann an càraichean 's ri taobh an rathaid ann am Baghdad, prìomh bhaile Iorac. Chaidh còrr is 70 eile a leòn sna h-ionnsaighean ann an sgìrean Shi'ia anns a' bhaile.
An Eaglais Chaitligeach
Chuir am Pàp dìon air eachdraidh na h-Eaglaise Caitligich ann an dèiligeadh ri casaidean mu dhìol drabasta an aghaidh chloinne. Thuirt am Pàp, ann a pàipear-naidheachd Eadailteach, nach do rinn buidheann phoblach sam bith eile uimhir ris an Eaglais Chaitligich airson dèiligeadh ris a' chùis. Thuirt na Dùthchannan Aonaichte air a' mhìos a chaidh nach eil an eaglais a' dèanamh gu leòr mu dhrabastachd an aghaidh chloinne.
Comhairle Thaobh Siar Labhdainn
Thuirt comhairle eile, Comhairle Thaobh Siar Labhdainn, gu bheil iad a' beachdachadh air caidreachas nan ùghdarrasan ionadail, Cosla, fhàgail, agus àimhreit ann mu chumhachdan na buidhne sin. Tha còig ùghdarrasan ionadail air Cosla fhàgail mar thà, 's tha Comhairle Baile Ghlaschu, a bharrachd air Comhairle Thaobh Siar Labhdainn air innse gu bheil iad a' beachdachadh air falbh.
Slèite
Fhuair pròiseact airson ionad meadhan-coimhearsnachd ann an Slèite san Eilean Sgitheanach £1m bhon Chrannchur Nàiseanta. Tha Iomairt Chamas Croise agus Dùisdeil a' faighinn an airgid airson ionaid ùir anns am bi talla, bùth agus cafaidh. 'S e sin an t-suim as motha as urrainn dhan Chrannchur Nàiseanta a thoirt do leithid de phròiseact, ach chaidh £200,000 a bharrachd air sin a thoirt dhan choimhearsnachd airson an t-ionad a tha seo a stèidheachadh mar ionad shòisealta.


text:
Planaichean Phort Rìgh gan taisbeanadh
Thèid na planaichean airson Bun-sgoil Ghàidhlig Phort Rìgh a thaisbeanadh dhan t-sluagh sa bhaile Diardaoin is Dihaoine.
Às dèidh bliadhnaichean de dheasbad agus dàil air a' phròiseict, tha Comhairle na Gàidhealtachd an dòchas gum bi an sgoil ùr fosgailte ann an 2017 aig a' char as fhaide.
Chuir iad taic ri plana luach £12m airson bun-sgoil agus òsdail ùr.
Chosgadh an òsdail ri taobh Àrd-sgoil Phort Rìgh timcheall air £3.7m agus a' bhun-sgoil, a bhios air a togail air an làraich far a bheil an òsdail an-dràsta, mu £8.3m.
Feumar an òsdail a thogail an toiseach mus tòisich obair air a' bhun-sgoil.
Connspaid
Bha connspaid ann na bu thraithe am bliadhna an uair a dh'iarr Comhairle Choimhearsnachd Phort Rìgh air Comhairle na Gàidhealtachd baileat eile a chumail air am bu chòir bun-sgoil Ghàidhlig a thogail sa bhaile.
Cha do ghabh a' Chomhairle ris an iarrtas.
"Tha a h-uile sian air a dhol sàmhach timcheall air sin cho fad 's a tha mi a' faicinn", thuirt an comhairliche Sgitheanach, Hamish Friseal.
"Tha sinn air na planaichean a tha seo a chur air adhart agus tha sinn air rannsachadh a dhèanamh am measg a' phobaill. Thèid sinn air adhart leis an sgoil ùr a tha seo", thuirt e.
Bidh na planaichean air an taisbeanadh an Tigh na Sgìre am Port Rìgh feasgar is oidhche Dhiardaoin agus sa madainn Dihaoine.


text:
Ceithir bun-sgoiltean gus dùnadh
Ghabh Comataidh an Fhoghlaim aig Comhairle na Gàidhealtachd Diciadain, mar a bha dùil, ri dùnadh ceithir bun-sgoiltean san Eilean Sgitheanach, ann an Dùn Bheagain, san Aodann Bhàn, sa Chnoc Bhreac, agus anns an t-Sruthan.
Tha a' Chomhairle am beachd aon sgoil ùr a thogail nan àite ann an Dùn Bheagain.
Ach ghabh a' chomataidh ri moladh bhon cheathrar chomhairlichean Sgitheanach gum bu chòir rannsachadh a dhèanamh air àireamh sgoilearan agus sgìrean sgoile na cearnaidh sin den eilean.
Dhiùlt iad iarrtas an Aodainn Bhàin, a tha airson gun gabh a' choimhearsnachd smachd air togalach na sgoile fhad 's a bhiodh a' Chomhairle a' cumail seirbheis foghlaim rithe.
Thèid a' chùis a-niste dhan Làn-Chomhairle anns a' Mhàrt.


text:
- TIOTAL
- Carragh-cuimhne don a' chiad Diùc Chataibh
- EXTERNAL ID
- HC_ARCH3_1983-84_84072035
- ÀITE
- Goillspidh
- SGÌRE
- Goillspidh, Raoghard agus An Luirg
- SIORRACHD/PARRAIST
- CATAIBH: Goillspidh
- LINN
- 1980an
- NEACH-FIOSRACHAIDH
- Aonad Airc-eòlas Chomhairle na Gàidhealtachd
- AITHNEACHADH MAOINE
- 13254
- KEYWORDS
- carragh-cuimhne
Sealladh à Beinn a' Bhragaidh.
Tha ìomhaigh Sheòrais Granville Leveson-Gower, 1d Diùc Chataibh na sheasamh air Beinn a' Bhragaidh, taobh an iar Ghoillspidh. Tha 100 troigh a dh'àirde anns an ìomhaigh a' toirt a-steach bonn na h-ìomhaigh cuideachd. Chaidh a dhealbhadh leis an Ridire F L Chantrey agus chaidh a thogail ann an 1834, bliadhna às dèidh bàs an Diùc.
Bha an oighreachd a bu mhotha anns an Roinn Eòrpa aig an Diùc Chataibh aig toiseach an 19mh linn le mu 1.5 miliean acair aige. Bha e a' creidsinn nach b' urrainn do fhearainn beòshlaint a thoirt do a thuath fad am beatha air fad 's thòisich e a' gluasad mhìltean de theaghlaichean chun a' chost gus rùm a dhèanamh do chaoraich.
Bha na fuadaichean ann an Cataibh gu sònraichte an-iochdmhor 's mar sin 's e ìoranas a th' ann gu bheil e ag ràdh air a' chlàr aig an ìomhaigh gun deach a thogail le 'a mourning and grateful tenant' gu 'a judicious, kind and liberal landlord'


text:
- TIOTAL
- Doras Aghaidh Taigh Bhaile Mac Cathain
- EXTERNAL ID
- PC_GLENURQUHART_DUNCANMACDONALD_010
- ÀITE
- Oighreachd Bhaile Mhic Cathain
- SGÌRE
- An Àird
- SIORRACHD/PARRAIST
- INBHIR NIS: Urchadan 's Gleann Moireasdan
- LINN
- 1910an
- NEACH-FIOSRACHAIDH
- Glenurquhart Heritage Group
- AITHNEACHADH MAOINE
- 22660
- KEYWORDS
- càraichean
carbadan motair
còmhdhail
ailtireachd
aitreabhan
aitreabh
oighreachd
oighreachdan
Aig deireadh an 19mh linn agus tràth san 20mh linn, bha oighreachd Bhaile MhicCathain na àite ainmeil airson ailtireachd. Is e aon de na modailean a bu tràithe a chaidh a dhèanamh a th' anns a'chàr aig aghaidh na deilbh, agus tha e mar theisteanas dhan t-saidhbhreas a bha san àite agus an inbhe a bh' aige mar àite fasanta airson caidreabhachd, gun do nochd an carbad seo aig Baile MhicCathain cho tràth ri seo.
Tha an togalach a' taisbeanadh fasanan an latha. Bha ailtireachd Hellenic air a mheas aig an àm seo agus tha e ri fhaicinn ann an colbhan snaighte a' phoirdse. Bha e na fhasan aig an àm a bhith a' cleachdadh crainn fìona agus crainn snàigidh gus dreach nas fheàrr a chur air taobh a-muigh an togalaich. Ach, faodaidh seo milleadh structarail a dhèanamh air na togalaichean, agus dh'fhaodadh gum b' e bu choireach ri milleadh Taigh Bhaile MhicCathain.
Bha stèidheachd taigh Bhaile MhicCathain ann bhon 16mh linn. Tha an dealbh a' sealltainn an taighe an dèidh a leasachadh sna 1850an, nuair a chaidh mòran fheartan a chur ris a bha àbhaisteach dha ailtireachd linn Bhioctoria, mar am poirdse agus na colbhan Hellenic. Ron àm seo, b' e taigh tughaidh cus na bu lugha a bh' ann.
Bha an togalach seo air a chleachdadh aig àm an Dàrna Cogaidh gus aoigheachd a thoirt dha luchd-falamhachaidh às na bailtean mòra. Gu mì-fhortanach, tràth sna 1970an chaidh an togalach bhuaithe cho mòr agus gum b' fheudar a leagail


text:
- TIOTAL
- Drochaid thar Abhainn Canaich, Gleann Canaich
- EXTERNAL ID
- GB1796_859_20_0280
- ÀITE
- Gleann Canaich
- SGÌRE
- An Àird
- SIORRACHD/PARRAIST
- INBHIR NIS: Cill Mhòraig
- LINN
- 20l
- CRUTHADAIR
- M E M Donaldson
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 9889
- KEYWORDS
- Gleann Canaich
Loch Maol Àrdaich
dealan-uisge
dama
damaichean uisge
Gleann Afraig
Gleann Srath Farar
Chaidh an dealbh seo a thogail sa chiad leth den 20mh linn le M.E.M. Donaldson, agus chì thu ann drochaid, 's cinnteach thar Abhainn Chanaich ann an Gleann Canaich, siorrachd Inbhir Nis. Tha Gleann Canaich na fhear de thra' dol tro Ghleann Canaich, a' dol gu Loch Maol Àrdaich agus an dama Dealan-Uisge as motha an Alba, a chaidh a dhèanamh sna 1950an. Aig àm a thogail bha iad glè chùramach gus nach biodh cus buaidh aige air an dùthaich mu thimcheall.
Rugadh tè nan dealbhan-camara, Mary Ethel Muir Donaldson ann an 1876 agus thàinig i don Ghàidhealtachd mu 1908. Shiubhail i fad is farsaing air a' Ghàidhealtachd an iar agus a tuath, a' sgrìobhadh is a' togail dhealbhan. Eadar 1912 is 1949 sgrìobh i iomadh leabhar air dualchasan agus eachdraidh shòisealta na sgìre. Chaochail i ann an taigh-eiridinn ann an Dùn Èideann ann an 1958 agus chaidh a tìodhlacadh anns an Òban
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
An dèidh obair feasgair Dihaoine, dhùisg mi anmoch an-dè, agus bha mi a’ leughadh san leabaidh (Chesterton: The Defendant agus Eco: Ainm an Ròis) airson greise eile. An dèidh dhomh èirigh mu dheireadh thall, choimhead mi a-mach air an uinneig – agus bha e a’ cur an t-sneachda! A’ chiad sneachda dhen gheamhradh seo sa bhaile far a bheil mi a’ fuireach, ged a bha e air tuiteam aig pàirtean eile dhen dùthaich mar-thà. Seadh, bha an sneachda a’ tuiteam gu mall agus bha e a’ dèanamh aiteimh cho luath ‘s a bhean e ris an talamh, ach nuair a dh’èirich mi an-diugh, bha breath thana dheth an-siud ‘s an-seo mu thràth.
Tha sin a’ còrdadh rium glan. Tha a h-uile rud a’ coimhead nas sèimhe a-nis, agus tha mise a’ faireachdainn nas sèimhe cuideachd. Chan eil cabhag orm idir, ged a tha mi a’ dèanamh tuilleadh is dìreach laighe san leabaidh is leughadh. Co-dhiù, chan eil ach seachd no ochd latha ann gus an tòisich na saor-làithean agamsa… Bha mi meadhanach dìcheallach rè na bliadhna, agus faodaidh mi ga “cur gu crìoch” ann an dòigh gu math slaodach ‘s cofhurtail.


text:
València
‘S e baile mòr agus port[1] cudromach air oirthir an ear na Spàinne a th’ ann València (IPA Catalanais: va'lensia, IPA Spàinntis: ba'lenθja). Chaidh e a stèidheachadh mu 137 Ro Chrìosd le Saighdearan Ròmanach. Sgrìobh Livius gur ann às an fhacal Laideann Valentia, a tha a’ ciallachadh fearalas, a bha an t-ainm.[2] Tha València suidhichte air a’ Mhuir Meadheanach, aig 10m os cionn ìre na mara,[3] ri taobh na h-aibhne Turia.[4] Tha València 307km air falbh bho Mhadrid, prìomh-bhaile na Spàinne, agus 291km bho Bharcelona.[5] Tha 809,267 daoine a’ fuireach ann an València,[6] am baile as motha anns a' Cho-chomann València agus an treas baile na Spàinne.[7] Chaidh an Llotja, neo Maragaidh Shìoda, ainmeachadh na Àite Dualchas na Cruinne le UNESCO.[8] A bharrachd air sin, ‘s e prìomh-bhaile na Roinne València a th’ann València cuideachd.
Susbaint
Freumhan an ainm[deasaich | deasaich an tùs]
Tha cuid a luchd-rannsachaidh dhen bheachd gur ann à Valentia Edetanorum, (IPA: waˈlentia, Gàidhlig: Gaisge) ann an Laideann a th' ann an t-ainm air sàilleabh gun tug an sgìre gu seann shaighdearan arm nan Ròmanach anns an dàrna linn.[9] Chleachadh an t-ainm بلنسية (Balansiyya) airson na sgìre[10] air fad agus مدينة التراب (Medina at-Turab) airson a’ bhaile ann an Arabais ro 1245 – ‘s e an abhainn Turia a shruthas tron bhaile fhèin. Chaidh fuaimneachadh an ainm atharrachadh fad na linn gu nàdarra gu baˈlenθja ann an Spàinntis – ged a thathar ga fhuaimnechadh ann an dòigh gu math dlùth air Laideann ann an Catalanais: w → b agus t → s.
Eachdraidh[deasaich | deasaich an tùs]
Chuireadh ainm a’ bhaile air an roinn nuair a chaidh a stèidheachadh ann an 1833.[11]
Cruinn-eòlas[deasaich | deasaich an tùs]
A rèir figearan an Riaghlatais, 's e an Lùnastal a' mhìos as teotha agus 's e am Faoilleach a' mhìos as fhuaire ann an València.[12] Cha thuit ach 475mm de dh'uisge air a' bhaile fad na bliadhna - 698mm nas lugha na Steòrnabhagh (1173mm)[13] - leis gur e àite gu math tioram a th' ann.
Bailtean[deasaich | deasaich an tùs]
Daoine Ainmeil[deasaich | deasaich an tùs]
- Lucía Etxebarría: Sgrìobhadair
Bailtean Co-cheangailte[deasaich | deasaich an tùs]
- Bologna, An Eadailt
- Mainz, A' Ghearmailt
- Valencia (Carabobo), A' Bheiniseala
- Sacramento, Na Stàitean Aonaichte
- Odessa, An Ùcrain
- Burgos, An Spàinn
- Veracruz, Meagsago
Iomraidhean[deasaich | deasaich an tùs]
- ↑ Puerto de Valencia
- ↑ Oilthigh Huntsville
- ↑ Mongabay
- ↑ Valencia VIP
- ↑ Distance Calculator
- ↑ Cunntas-sluaigh na Spàinne
- ↑ Bailtean na Cruinne
- ↑ UNESCO
- ↑ Astin . E., The Cambridge Ancient History, Cambridge University Press, 1989, ISBN 978-0-521-23448-1.
- ↑ Las Provincias
- ↑ Ethnoterritorial Concurrence and Imperfect Federalism in Spain
- ↑ Aemet
- ↑ Oifis na Sìde


text:
Ann an saoghal an eadar-lìn, bu chòir an dàta a bhith air a thoirt seachad ann an leughadh agus so-sgaoilte chruth. Co-dhiù a sgrìobhas tu fiosrachadh bho na sgrìobhainnean PDF a dhìth no a chruinnich thu bho ìomhaighean agus bhideothan, feumaidh tu inneal earbsach a chleachdadh an-còmhnaidh. Is e Screeper Bhidio Ciùil IMVDb aon de na h-innealan sgrìobaidh bhidio as fheàrr air a 'mhargaid. Bidh e a 'dèanamh cinnteach gu bheil dàta ceart air a thoirt seachad air na bhidiothan as fheàrr leat YouTube agus DailyMotion agus a tha a' tighinn le mòran fheartan. Tha na dreachan as fheàrr de Bhrath-bhrat Ciùil IMVDb air an ainmeachadh gu h-ìosal.
Chan e a-mhàin sgiobadair a tha a 'leumadair-sùla ach cuideachd crathadh-lìn cumhachdach. Tha e ainmeil airson an eadar-aghaidh a tha furasta a chleachdadh leis an neach-cleachdaidh agus is urrainn dha àireamh mhòr de bhideothan is de dhealbhan a sgioblachadh aig an aon àm. Le Pyspider, faodaidh tu na faidhlichean a sgrìobadh a-nuas gu do chruaidh-chruaidh no a thoirt a-steach gu cruth JSON no CSV. Bidh e a 'toirt taic dha Python 2 agus C ++ agus a' cuideachadh le bhith a 'leasachadh nan àireamhan innealan rannsachaidh air an làrach agad. Faodaidh tu sgrùdadh a dhèanamh air an demo air-loidhne agad gus beachd a thoirt air mar a sgrìobhas Pyspider na bhidio agad agus na faidhlichean claistinn agad. Air a cheadachadh leis an Apache 2, tha e na dhreach adhartach de bhidio-bhrat ciùil IMVDb.
'S e sgripe bhideo coileanta agus ainmeil eile a th' ann. Chan e dìreach inneal sgrìobadh dàta a th 'ann an Coup Mechanical ach cuideachd leabharlann crathaidh. Bidh e a 'toirt fiosrachadh feumail bho na h-ìomhaighean a tha ag iarraidh agus na faidhlichean bhideo agus atharraichidh e do sgrìobhainnean HTML agus faidhlichean PDF gu cruth a ghabhas leughadh. Feumaidh tu a bhith a 'cur a-steach an URL de bhidio YouTube a tha a dhìth agus tòisichidh MechanicalSup air a sgrìobadh sa bhad. Cuideachd, tha an t-inneal seo a 'cuideachadh clàr-innse na h-ìomhaighean agus na bhideothan a tha a dhìth ort. Tha Sùna Meicnigeach air a cheadachadh le MIT agus chan fheum thu gu bheil sgilean prògramadh agad.
Cola:
'S e tionndadh adhartach de Chraobh-bhidio Bhidio Ciùil IMVDb a th' ann an Cola. Tha am frèam sgrìobidh seo a 'toirt a-mach an dàta agad ann an grunn chruthan leithid CSV agus JSON no a luchdachadh a-nuas dìreach air do chlàr cruaidh. Tha e a 'tighinn le grunn leudachaidhean togte agus bhreabhan bho làraich-lìn le briosgaidean agus ath-stiùiridhean. Feumaidh tu iomradh a thoirt air a 'bhidio a tha thu airson sgrìobadh, agus bheir Cola dàta brìoghmhor bhuaithe ann an diog.
Scraper bhidio Portia:
Mura h-eil thu cofhurtail le còdan, tha Portia a 'toirt seachad eadar-aghaidh lèirsinneach agus a' dèanamh do chuid obrach nas fhasa. Tha e a 'toirt iomradh air mar fhrèam adhartach air sgrìobadh lìn agus sgrìobadh bhidio. Faodaidh Portia a bhith a 'briseadh bhidio YouTube agus DailyMotion agus tha e freagarrach airson iomairtean.
Demiurge:
Tha Demiurge a 'toirt taic don dà chuid Python 2 agus 3 agus a' gabhail os làimh diofar ghnìomhan sgrìobidh aig an aon àm. Tha e freagarrach airson luchd-deasachaidh bhidio, maighstirean-lìn, agus prògraman agus faodaidh iad suas ri 40 faidhlichean bhidio agus fuaim a sgrios ann am mionaid.
Feedparser:
Tha Feedparser math airson iomairtean agus ionadan naidheachdan agus seallaidhean ma tha na bhideothan a tha thu a 'feuchainn ri sgrìobadh a' fuireach ann an ATOM agus RSS. Bidh e a 'dèanamh cinnteach gu bheil toraidhean càileachd agus aig a bheil eadar-aghaidh furasta a chleachdadh. Tha Feedparser cuideachd freagarrach airson luchd-obrach an-asgaidh agus tòiseachadh agus tha e a 'tighinn a-steach ann an tionndadh an-asgaidh. Bidh e a 'toirt cothrom gu furasta susbaint bunaiteach agus leughaidh bho na faidhlichean a tha ag iarraidh agus a' toirt seachad toraidhean ann an cruth chlàran no liostaichean.


text:
News
Saoghal de shaothair an Gàidhlig
- Part of:
- Arts, culture and sport, Education, Equality and rights
Duais Thosgaire na Gàidhlig ga ainmeachadh aig a’ Mhòd Rìoghail Nàiseanta
Chaidh an t-Àrd-Ollamh Boyd Robasdan ainmeachadh mar Thosgaire na Gàidhlig airson 2015 air oidhche fosglaidh cuirm bhliadhnail na Gàidhlig, am Mòd Rìoghail Nàiseanta, anns an Òban.
Chaidh meal-a-naidheachd a chur air an Àrd-Ollamh Robasdan a tha na Phrionnsapal air Sabhal Mòr Ostaig, Ionad Nàiseanta na Gàidhlig, leis an Ollamh Alasdair Allan, Ministear an Ionnsachaidh, Saidheans agus Cànanan na h-Alba.
Tha coimhearsnachd Gàidhlig an Òbain gu math eòlach air an Àrd-Ollamh Robasdan, le mar a bha e aig aon àm na Phrìomh neach-teagaisg Gàidhlig ann an Àrd-Sgoil an Òbain. Tha e air a bhith ag obair ann an diofar bhuidhnean foghlaim Gàidhlig bhon uair sin, aig gach ìre ionnsachaidh.
Chaidh an duais fhoillseachadh an dèidh do Riaghaltas na h-Alba innse gu bheileas a' toirt £50,000 a bharrachd do Bhòrd na Gàidhlig airson an cuideachadh leis an leudachadh a tha a' tachairt ann am foghlam tro mheadhan na Gàidhlig.
Thuirt an t-Ollamh Allan: " Tha an t-ainm aig Boyd Robasdan air a dhlùth-cheangal ro foghlam Gàidhlig ann an Alba. An dèidh na rinneadh leis, bhiodh e doirbh smaoineachadh air neach sam bith eile a bhiodh nas airidh air urram an tiotail Tosgaire na Gàidhlig.
"Chaidh Sabhal Mὸr Ostaig bho neart gu neart bhon chaidh a chur san dreuchd mar Phrionnsapal ann an 2009. Tha a' cholaside air leth fortannach gu bheil leithid de neach a tha cho dealasach agus fìor eòlach aig an stiùir a' seasamh an còraichean. Tha Riaghaltas na h-Alba airson is gum bi barrachd de dh'òigridh a' leantainn an deagh eisimpleir a chaidh a chur air adhart le daoine mar Boyd Robasdan a tha air cur gu mòr ri uibhir de leasachaidhean foghlaim Gàidhlig ann an Alba.
"Tha e na amas againn slighe thèarainte a chruthachadh dhan Ghàidhlig ann an Alba agus ged a bha a' chunnntas-sluaigh mu dheireadh a' sealltainn leudachadh misneachail anns an àireamh de dhaoine òga a' bruidheann na Gàidhlig eadar aoisean 3-19, cha choilean sinn ach tron sin àrdachadh anns na h-àireamhan de dhaoine a tha ag ionnsachadh, a' bruidheann agus a' cleachdadh na Gàidhlig.
"Tha fhios againn gu bheil àite air leth cudromach aig foghlam tro mheadhan na Gàidhlig anns na gnothaichean sin agus tha a' mhaoin a bharrachd a dh'fhoillsich sinn an-diugh a' dol a chuideachadh ann a bhith a' brosnachadh buannachdan foghlaim tro mheadhan na Gàidhlig agus foghlam anns na tràth-bhliadhnaichean, an seo anns an Òban, agus air feadh na h-Alba.
"Tha Gàidhlig na pàirt chudromach den Bhile Foghlaim (Alba) a tha sinn an dràsta a' toirt air adhart agus far a bheil fòcas làidir air brosnachadh agus taic do dh'fhoghlam tro mheadhan na Gàidhlig. Tha Riaghaltas na h-Alba aig a' cheart àm a' deisealachadh atharraichean son a' Bhile a neartaicheas chùisean na Gàidhlig agus a bheir comhfhurtachd dhan fheadhainn a tha ag iarraidh fàs agus adhartas ann an Gàidhlig an Alba."
Thuirt Iain Moireasdan, Àrd-Oifigeir a' Chomainn Ghàidhealaich: "Tha an t-Àrd-Ollamh Boyd Robasdan gun teagamh airidh air Duais Thosgaire na Gàidhlig, a tha ga lìbhrigeadh le taic Riaghaltais na h-Alba. Tha e air a bhith na ghaisgeach dhan Ghàidhlig tro fhoghlam fad bhliadhnaichean agus a' leantainn mar fhìor dheagh shàmhla do ghinealaich òga a tha a' sìreadh dhòighean air Gàidhlig ionnsachadh. Tha Boyd a' sìor obrachadh airson Gàidhlig a dhèanamh na cànan a tha tarraingeach, agus nas cudromaiche, fosgailte dhan fheadhainn a tha le ùidh innte agus airson a h-ionnsachadh.
"Bha an obair a rinneadh leis air a' chiad Bhòrd na Gàidhlig, a chiad bhuidheann oifigeil a chaidh a stèidheachadh leis an Riaghaltas
, gu sònraichte a' taisbeanadh cho làidir sab ha e dhen bharail gum bu chòir a' Ghàidhlig a chur air adhart ann an saoghal ùr na h-Alba anns an latha an-diugh. Tha e na mhòr-thoileachas dhuinn aithneachas airson duais cho cudromach seo aig a' Mhòd Rìoghail Nàiseanta ann an 2015 anns an Òban."
Thuirt an t-Àrd-Ollamh Boyd Robasdan, Tosgaire Gàidhlig na Bliadhna: "Tha seo na urram mhòr dhomh agus tha mi air m'irisleachadh, chan ann a-mhàin seach gur e duais a th'ann gu pearsanta, ach mar aithne air an obair aig Sabhal Mòr Ostaig, far a bheil mi nam cheannard air ionad a tha cho adhartach agus sàmhlachail, agus `s e urram a tha anns an dreuchd sin fhèin."
"Tha mi fìor thoilichte a bhith a' faighinn leithid de dhuais anns an Òban far an do chuir mi seachad a' chiad 10 bliadhna dhem shaothair ann am foghlam. Bu mhath leam taing a thoirt dhan Chomann Ghàidealach airson leithid de dh'urram a bhuileachadh orm agus airson mo chuid-eòlais air mo charaidean an Earra-Ghàidheal agus a chòrr de shaoghal na Gàidhlig ùrachadh."


text:
- TIOTAL
- An uaigh aig Fionnghal NicDhòmhnaill, An t-Eilean Sgitheanach
- EXTERNAL ID
- QZP40_CARD_2620
- ÀITE
- Cille Mhoire
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Diùirinis
- LINN
- 1940an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 34524
- KEYWORDS
- Fionnghal NicDhòmhnaill
Flòdaigearraidh, Am Prionnsa Teàrlach Stiùbhart
crois Cheilteach
Tha a' chrois àrd Cheilteach a th' air an uaigh aig Fionnghal NicDhòmhnaill fìor fhollaiseach anns a' chladh an Cille Mhoire. Bha Fionnghal cliùiteach na linn fhèin, agus bha an cuideachadh a thug i dhan Phrionnsa Teàrlach Stiùbhart gus teicheadh à Uibhist dhan Eilean Sgitheanach ainmeil fiù san àm sin. Chuir Fionnghal seachad deagh chuid dhe beatha pòsta ann am Flòdaigearraidh agus an uair sin ann an Cinnseaborg ann an ceann a tuath an Eilein Sgitheanaich


text:
Dà chànan nam buannachd do luchd-stròc
Sheall rannsachadh gu bheil e nas coltaiche gun tèid aig daoine dà-chànanach faighinn seachad air stròc na daoine le dìreach aon chànan.
Chaidh an rannsachadh a dhèanamh le Oilthigh Dhùn Èideann agus sgioba às na h-Ìnnseachan.
Ann an rannsachadh air sia cheud Ìnnseanach a bha air stròc a ghabhail, bha mu 40% de na daoine a bha dà-chànanach air na comasan inntinn aca fhaighinn air ais, an taca ri 20% de dh'euslaintich aig nach robh ach aon chànan.
Seo a' chiad rannsachadh a sheall ris a' cheangal a tha eadar cànain is comas inntinn às dèidh stròc.
Thathas den bheachd gu bheil a bhith a' dol bho aon chànan gu cànan eile na thrèanadh eanchainne, agus gu bheil sin a' cuideachadh le euslaintich a tha air stròc a ghabhail gus faighinn nas fheàrr.


text:
Cupa na Camanachd air ais am Port Rìgh
Thill Cupa na Camanachd gu Port Rìgh is Camanachd an Eilein Sgitheanaich a' comharrachadh 25 bliadhna bho bhuannaich iad prìomh dhuais na spòrs.
Chaidh na mìltean às an Eilean dhan Ghearasdan 'son na cuairt deireannaich Disathairne an 2mh den Òg-Mhìos 1990.
Cha robh na Sgitheanaich a-riamh air Cupa na Camanachd a bhuannachadh, gu dearbh b'e Cupa MhicThàmais ann an 1898 an cupa mòr mu dheireadh a bha iad air a thogail.
Bha cnap-starra mòr mun coinneamh an là ud sa Ghearasdan - Bail' Ùr an t-Slèibh, an sgioba as soirbheachail ann an eachdraidh na h-iomain.
Ged a bha na Sgitheanaich sa chuairt dheireannaich 'son a' chiad turas, bha Bail' Ùr an t-Slèibh air a bhith ann 46 turas roimhe.
Bha manaidsear an Eilein, Ross Cowie, air sgioba mhath a chur ri chèile ge-tà, le poileasaidh nach cluicheadh ach an fheadhainn a bha a' trèanadh gu cunbhalach.
Tàlant
Bha tàlant gu lèor ann is le na balaich nas fut na bha iad a-riamh, shoirbhich leotha.
Thòisich an iomairt aca ann an Cill Targhlain far an do rinn iad a' chùis 4-1 air Lòbhat.
Chuir na Sgitheanaich an uairsin an ceòl air feadh na fidhle san dàrna chuairt nuair a thàinig Ceann a' Ghiuthsaich, a bha air Cupa na Camanachd a bhuannachadh ann an 1987, 1988 is 1989, a Phort Rìgh.
Bha Ceann a' Ghiuthsaich air na Sgitheanaich a phronnadh 17-0 ann an seusan 1988/89 ach bha cùisean air atharrachadh san Eilean.
An turas seo bha na Sgitheanaich ro mhath is iad a' cur Chinn a' Ghiuthsaich a-mach 3-1.
Rinn iad an uairsin an gnothach air a' Ghearasdan 4-2 às dèidh ùine a bharrachd.
Teth
Air là teth aig an Àird 'son na cuairt deireannaich, chaidh na Sgitheanaich air thoiseach tro Iain MacRath, ach thàinig tadhal air ais bho Bhail' Ùr an t-Slèibh ro leathach ùine.
Thàinig rocaid bho Ross Cowie aig leathach ùine, mar a chìthear sa phrògram Home air youtube.
Abair gun robh Cowie cruaidh air na cluicheadairean aige ach fhuair e buaidh.
Thàinig tadhail san dàrna leth bho Willie Cowie (2) agus MacRath a-rithist.
4-1 dha na Sgitheanaich air a' cheann thall agus pàrtaidh cho mòr sa chunnaic an t-Eilean a-riamh gus tòiseachadh.
Cha do ràinig Camanachd an Eilein Sgitheanaich a' chuairt dheireannach bhon uairsin, ged a thàinig iad faisg air, is san fharsaingeachd bha cùisean suas is sìos dhaibh thar nam bliadhnaichean.
Suas
Tha iad an-dràsta air an t-slighe suas is iad dìreach air tilleadh dhan Phrìomh Lìog 'son a' chiad turas bho 2002.
Tha am poileasaidh trèanaidh a rinn uidhir a dh'fheum dhaibh ann an 1990 air obrachadh a-rithist is tha dòchas ann gum bi an ginealach ùr seo comasach air strì 'son nan duaisean mòra a-rithist.
Disathairne ge-tà, 'b e sùil air ais seach air adhart a bha ann am Port Rìgh is na 25 bliadhna gan comharrachadh.
Chluich feadhainn à 1990 - às an Eilean agus à Bail' Ùr an t-Slèibh - ann an geama air a' phàirc phlastaig aig Àrd-sgoil Phort Rìgh.
Thill iad an uairsin gu Pàirc nan Laoch 'son tachartas air an oidhche.
Agus, gu h-iomchaidh, bha Cupa na Camanachd fhèin ann, is Lòbhat air aontachadh a chur a Phort Rìgh 'son an là.


text:
Bhàsaich dithis ann an teintean
Tha dithis air bàsachadh an dà thèine eadar-dhealaichte air a' Ghàidhealtachd thairis air an deireadh-sheachdain.
Chaidh fios a chur air na seirbhisean smàlaidh mu 15:30 Disathairne gun robh teine ann an dachaigh ann an Ulapul.
Dhearbh na poilis gun do bhàsaich boireannach.
Bha tèine eile ann an Goillspidh Là na Sàbaid anns an do bhàsaich firinneach.
Chaidh fios a chur air teaghlaichean an fheadhainn a bhàsaich air an deireadh-sheachdain ged nach deach an ainmeachadh fhathast.
Tha rannsachadh nam poileas air dè dh' adhbharaich na teintean a leantainn.


text:
Tha coltas ann gu bheil cothrom aig daoine fhathast sealltainn do Phàrlamaid na h-Alba gu bheil iad ag iarraidh gum bi a’ cheist san Reifreann air Neo-Eisimeileachd a’ nochdadh ann an Gàidhlig agus Beurla.
Ged nach robh an Riaghaltas fhèin a’ smaoineachadh gu robh còir aca beachdan a shireadh mu phàipear baileit dà-chànanach, faodaidh daoine fhathast iarraidh air buill Phàrlamaid beachdachadh air a’ chùis mar phàirt den cho-chomhairle air Bile an Reifrinn a tha a’ Phàrlamaid a’ cumail an-dràsta. Thuirt Bruce Crawford BPA, neach-gairm comataidh Bile an Reifrinn (Alba): “Tha gach ball dhen chomataidh seo a’ tuigsinn glè mhath cho cudromach ’s a tha am Bile seo a thaobh eachdraidh na h-Alba. Tha sinn air son dèanamh cinnteach chan e a-mhàin gum faigh an reachdas taic on Phàrlamaid, ach cuideachd gum bi muinntir na h-Alba a’ cur earbsa ann.”
Tha cothrom aig daoine ’s buidhnean beachdan a chur a-steach gu 6 Ògmhios, agus bidh a’ Chomataidh a’ gabhail fianais bheòil bho dhaoine sa Chèitean. Tillidh iad chun na Pàrlamaid le aithisg agus molaidhean tràth san t-Sultain. Am measg nan cuspairean mu bheil a’ Chomataidh a’ sireadh fianais, tha briathran na ceiste. Thuirt Ceannard Bòrd na Gàidhlig, Iain Aonghas MacAoidh: “Thathar a’ gabhail ris gur e baileat an Reifrinn a’ cheist as motha th’ air a bhith mu choinneamh a’ phobaill ann an Alba bho chionn trì cheud bliadhna.
“Nam biodh a’ cheist sin ann an Gàidhlig agus Beurla, shealladh sin gu soilleir an t-adhartas a tha Alba air a dhèanamh bho chionn ghoirid ’s i a’ togail bratach a cultair fhèin as ùr, agus gu bheilear a’ toirt aithne do Achd na Gàidhlig. Tha Bòrd na Gàidhlig gu bhith cleachdadh a’ chothruim gus beachdan a chur a-steach chun na Comataidh a tha a’ sgrùdadh Bile an Reifrinn, a’ moladh gum bi am pàipear baileit dà-chànanach ’s a’ mìneachadh car son. Tha sinn an dòchas gum faigh an tagradh sin taic o Bhuill Pàrlamaid ’s gun sgrìobh iomadach neach agus buidheann eile chun na Comataidh leis an aon bheachd.”
Dh’iarr sinn beachdan air a’ chùis bho na pàrtaidhean dùbhlanach sa Phàrlamaid. Thuirt Pàdraig Harvie BPA, co-neach-gairm Pàrtaidh Uaine na h-Alba, a tha ’na bhall de Chomataidh Bile an Reifrinn: “Tha a’ cheist ’s an dà roghainn furasta a thuigsinn ’s chan aithne dhomh gun d’fhuaras iarrtas air son eadar-theangachadh den phàipear baileit. Tha e nas cudromaiche, is dòcha, gum bi fiosrachadh ri fhaotainn ann an grunn chànanan air son daoine a chuideachadh gu bhith deasbad nan diofar chùisean a tha ag èirigh an lùib neo-eisimeileachd.”
Thuirt neach-labhairt aig Pàrtaidh Tòraidh na h-Alba: “Seach gu bheil a’ cheist cho sìmplidh, cha leig i leas ach a bhith sa Bheurla, ’nar beachd-ne. Feumaidh sinn cuimhneachadh gu bheil iomadh mion-shluagh an Alba aig nach eil Beurla cho math ’s a th’ aig luchd-labhairt na Gàidhlig. Mar sin nam biodh a’ cheist sa Ghàidhlig dh’fheumte beachdachadh air na cànanan eile.”
Thuirt am ball Làbarach, Patricia NicFhearghais: “Bhithinn an dòchas gum beachdaicheadh Comisean nan Taghaidhean le deagh rùn air iarrtasan air son pàipearan baileit a bhith sa Ghàidhlig dhan fheadhainn a tha ag iarraidh sin.”
Agus Tavish Scott BPA bho na Lib-Deamaich: “Bho thòisich còmhraidhean air an reifreann tha e air a bhith follaiseach gum feum bhòt a bhith againn a tha soilleir, cinnteach agus laghail. Tha e cudromach gun dèan Riaghaltas na h-Alba gach oidhirp gus dèanamh cinnteach gun urrainn dhan a h-uile duine a dhol an sàs anns an deasbad agus bhòtadh air 18 Sultain an-athbhliadhna. Tha e cudromach gum bi cothrom aig daoine a tha bruidhinn mion-chànan no dualchainnt dol an sàs san reifreann agus tha mi cinnteach gum beachdaich a’ Chomataidh air ciamar a thèid againn air sin a dhèanamh.”
Ged a tha an Riaghaltas fhèin air a ràdh nach bi a’ cheist sa Ghàidhlig, tha cothrom ann fhathast is dòcha, leis a’ cho-chomhairle, toirt orra beachdachadh air a’ chùis a-rithist. Agus is dòcha gu bheil cuid a bhuill Nàiseantach ann a chuireadh taic ri gluasad son ceist dhà-chànanach ann an cruth air choreigin. A’ bruidhinn ris an Albannach, thuirt am BPA Dàibhidh MacThòmais bhon Phàrtaidh Nàiseanta, a tha cuideachd ’na bhall de Chomataidh Thar-Phàrtaidh na Gàidhlig anns a’ Phàrlamaid: “A thaobh ceist dhà-chànanach a bhith ann, tha m’ inntinn fhìn car fosgailte an-dràsta.
“Tha mi a’ tuigsinn car son a bhiodh daoine ag iarraidh a’ cheist a bhith san dà chànan, ’s tha mi tuigsinn car son a bhiodh daoine ag iarraidh am pàipear baileit a bhith dìreach ann am Beurla, oir tha tòrr fiosrachaidh gu bhith ri fhaighinn ann an Gàidhlig mun Reifreann. Tha mi a’ coimhead air adhart ri bhith faicinn dè na beachdan a thèid a chur a-staigh mar phàirt dhen cho-chomhairle. Se sin an t-àite ceart ma tha daoine son beachdan a chur a-staigh mu dheidhinn seo. Se cho làidir a bhios na h-adhbharan a chuireas daoine air adhart air gach taobh den deasbad a tha a’ dol a dhèanamh diofar.”
Ma thachras gu bheil taic gu leòr sa Phàrlamaid air son ceist an Reifrinn a bhith sa Ghàidhlig, tha sin a’ fàgail ceist: ciamar a thèid sin a thoirt gu buil? An e pàipear baileit dà-chànanach a bhiodh ann, no am biodh pàipear Gàidhlig fa leth ann? Càit am biodh na pàipearan baileit sin ri’m faotainn, dìreach ann an sgìrean “Gaidhealach”? No anns gach stèisean bhòtaidh? Tha ceist ann fiùs dè a’ Ghàidhlig a bu chòir a chur air a’ cheist.
Tha pàipearan bhòtaidh dà-chànanach cumanta gu leòr ann an dùthchannan eile, ’s chan eil iad ag adhbharachadh duilgheadas sam bith a rèir choltais. Gu dearbh tha seasamh cho làidir aig a’ Chuimris sa Chuimrigh gum b’ fheudar dhan Riaghaltas 2.3 millean pàipear baileit son Taghaidhean Poilis agus Eucoir a stialladh ás a chèile an-uiridh seach gun deach an clò-bhualadh air mhearachd ann am Beurla a-mhàin. Dh’èirich cosgais £350,000 a bharrachd ás a-sin, agus bha aca ri pàipearan baileit dà-chànanach a chlò-bhualadh ’nan àite.


text:
- TIOTAL
- Uilleam Stroudley air Einnsean 21 Rathaidean-iarainn Na Gaidhealtachd
- EXTERNAL ID
- GB1796_1999_116_34A_IV
- ÀITE
- neo-aithnichte
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 11168
- KEYWORDS
- Uilleam Stroudley
Rathaidean-iarainn Na Gàidhealtachd
Einnsean Guail
Inneal glanaidh an t-sneachda
geamhraidhean air a' Ghàidhealtachd
sneachda
Uilleam Stroudley air Einnsean 21 le Rathaidean-iarainn Na Gaidhealtachd. Chaidh an t-einnsean air a bheil sguab airson an t-sneachd a thogail ann an 1863. Thug Uilleam Stroudley a-steach trì seòrsachan inneil airson dèiligeadh ri sneachda a dh' aindeoin dè cho domhainn 's bha e. B' e seo am fear bu mhotha aca agus bha e comasach air cuitheachan anns an robh deich troighean a dh'àirde a sguabadh.
Cha robh an Rathad-Iarainn dùinte le sneachda cho tric bho 1900 air sgàth gu bheil dòighean nas fheàrr aca air dèiligeadh ri sneachda agus nach eil na geamhraidhean a-nis cho dona 's a bha iad
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
Ceisteachar
Tha ceisteachar 'na fhacal-foincsein a chleachdar gus ceist a dhèanamh de dh'abairt, mar eisimpleir ciamar no càit(e).
Tha an dà mhìr ceisteach a(n) agus nach 'nan ceisteacharan sònraichte a ghabhas freagairt le abairtean pòlarach, mar eisimpleir tha/chan eil no chunnaic/chan fhaca.
Gàidhlig[deasaich | deasaich an tùs]
Thathar a' sgaradh ceisteacharan na Gàidhlig ann an dà bhuidheann mòr, an fheadhainn neo-eisimeileach (m.e. ciamar) ach an fheadhainn eisimeileach (m.e. càit). Tha an fheadhainn neo-eisimeileach 'gan leantainn leis a' mhìr dàimheach a agus cruth neo-eisimeileach no dàimheach de ghnìomhair, m.e. ciamar a tha agus ciamar a bhios. Gheibhear cruth eisimeileach dhen ghnìomhair an dèidh a' mhìr eisimeilich, m.e. càit am faca.
Seo liosta dhiubh:
- riochdair ceisteach
- cò (pearsanta)
- (gu) dè (neo-phearsanta)
- co-ghnìomhair ceisteach
- càit(e) (àite, ceann-uidhe)
- cò às (tùs)
- cuin (àm)
- ciamar, dè man, dè mar (dòigh)
- carson (adhbhar)
Cha ghabh a' mhòrchuid dhiubh an cleachdadh mar mhìrean dàimheach mar a nithear sa Bheurla agus feumar cruthan sònraichte dhiubh a chleachdadh:
- Ciamar a bha e? vs Seall dhomh mar a nì mi sin
- Càit a bheil thu? vs Thuit mi far a bheil e
ach
- Carson a rinn thu seo? vs Innis dhomh carson a rinn thu seo?
Eachdraidh[deasaich | deasaich an tùs]
San t-Seann Ghàidhlig, bha mu 4 ceisteacharan ann, cía (cò), ce, ci (cò), co· (càit) agus cid (dè).
cid[deasaich | deasaich an tùs]
Nochd seo mar ciod sa Mheadhan Ghàidhlig agus mar ciod é 's ciod tá (ge-tà) sa Ghàidhlig choitcheann. Tha e againn sa Ghàidhlig sheann-nòsach mar gu dè agus ge-tà agus le dè 'na aonar ann an cainnt an latha. Tha dè 'ga fhuaimneachadh mar /tʲeː/ ann an cuid a dh'àitichean agus mar /t̪eː/ ann an àitichean eile ach 's e /t̪e/ an cruth as sine.
co·[deasaich | deasaich an tùs]
Chan eil co· againn tuilleadh mar "càit" ach ann an aon abairt cheisteach, cò às.
cía (cò) agus ce, ci[deasaich | deasaich an tùs]
Cha robh diofar mòr eadar an dà cheisteachar seo ach gun robh beum air cía agus cha robh beum air ce no ci. Thàinig iad còmhla san aon fhacal cia sa Mheadhan Ghàidhlig.
Dh'èirich iomadh ceisteachar às an uairsin:
- cia "cò; càit"
- cia mheud "co mheud"
- cia úine "cuin"
- cia mar "ciamar"
- cia air son "cò air a shon"
- cia áite "càite"
- cia bíth "ge brith"
Nochd iad seo sa Ghàidhlig sheann-nòsach mar
- có
- cia mheud
- cuine
- ciamar
- carson
- càite
- cibe "ge brith"
Ann an Gàidhlig an latha an-diugh, chan eil cibe cumanta tuilleadh ach dh'èirich na leanas a bharrachd air càch:
- co mheud
- ge b(r)ith
Beurla[deasaich | deasaich an tùs]
Tha cuid mhath dhiubh a' tòiseachadh le wh- sa Bheurla agus leis a sin, canaidh cuid wh- words riutha.
Gabhaidh ceisteacharan a chleachdadh sa Bheurla an dà chuid mar cheisteachar agus mar riochdair dàimheach ann an cuid a dh'abairtean, mar eisimpleir where are you? (ceist) agus the place where you left it (riochdair dàimheach).
Tha mìr ceisteach aig a' Bheurla cuideachd leis an dèanar ceistean yes-no.
Seo liosta dhiubh:
- dearbhair ceisteach
- which, what
- whose
- pro-form ceisteach
- riochdair ceisteach
- who, whom (pearsanta)
- what, which (neo-phearsanta)
- pro-cho-ghnìomhair ceisteach
- where (àite)
- whence (tùs)
- whither (ceann-uidhe)
- when (àm)
- how (dòigh)
- why, wherefore (adhbhar)
- whether (roghainn)
- riochdair ceisteach


text:
LEARNGAELIC WITH AN LÀ LEARNGAELIC LEIS AN LÀ
- Gaelic text Teacsa Gàidhlig
- English text Teacsa Beurla
- Gaelic & English text Teacsa Gàidhlig & Beurla
- Vocabulary Briathrachas
Toileachas mu fhoghlam Gàidhlig Ghlaschu (07/02/2017)
[Dòmhnall Angaidh Moireasdan] Tha pàrantan ann an Glaschu a' dèanamh gairdeachas ’s a h-uile teaghlach a dh'iarr àite ann am Foghlam tro Mheadhan na Gàidhlig sa bhaile san Lùnastal, air soirbheachadh. 'S e faochadh a th'ann do mhòran, leis gu robh aig cuid de theaghlaichean ri tagraidhean a dhèanamh an-uiridh. Ach, chan eil an strì seachad buileach fhathast, mar a tha Caitriana Deeprose ag aithris.
[Caitriana Deeprose – Neach-aithris] Bha aig pàrantan ri strì an-uiridh nuair a chaidh àitean a dhiùltadh dhaibh aig Bun-sgoil Ghleann Dail, ’s bha a h-uile dùil aca gun tachradh an aon rud a-rithist am-bliadhna.
[Caitriana Deeprose – Neach-aithris] Fhuair pàrantan fios gu robh 40 air àite fhaighinn sa sgoil, is còrr is 24 aig Sgoil Ghàidhlig a’ bhaile. Bidh Iain Eàirdsidh, mac Sarah NicFhionghain, nam measg.
[Sarah NicFhionghain] A rèir choltais fhuair a h-uile duine staigh gun Sgoil Ghàidhlig agus gu Gleann Dail so, tha sin math, gu h-àraidh às dèidh an-uiridh, na thachair agus gun robh tòrr ùpraid ann agus gu robh duilgheadasan aig feadhainn de na pàrantan, fhios agad. Chan eil thu a-riamh a’ smaoineachadh gum biodh rudeigin mar faighinn àite sa sgoil cho doirbh, gu h-àraidh nuair a tha thu bruidhinn mu dheidhinn Gàidhlig sa bhaile mhòr, fhios agad. Tha e dìreach cho math gu bheil sinn uile ann agus gu bheil, fhios agad a’ chlann a tha còmhla agus a tha eòlach air a chèile sa sgoil-àraich an-dràsta, gum bi iad a’ dol dhan sgoil còmhla cuideachd.
[Caitriana Deeprose – Neach-aithris] Tha Eilidh NicFhionghain a’ cur fàilte air an naidheachd. Bha aice ri strì mhòr a dhèanamh an-uiridh, gus àite fhaighinn dha a mac aig Sgoil Ghleann Dail.
[Eilidh NicFhionghain] ‘S e naidheachd fìor mhath a th’ ann. Tha sinn uabhasach fhèin toilichte airson a h-uile teaghlach a bha cur a-staigh airson nan sgoiltean am-bliadhna sa. Fìor deagh naidheachd, cha robh sinn idir a’ smaoineachadh gun tachradh e mar seo, bha sinn a’ smaoineachadh gum biodh strì ann a-rithist agus tha e cho math nach fheum teaghlaichean a dhol tron sin a-rithist.
[Caitriana Deeprose – Neach-aithris] Tha pàrantan a’ cumail orra a strì ge-tà agus a’chomhairle a-nis a’ beachdachadh air an treas sgoil a stèidheachadh sa bhaile is chòrdadh e riutha àrd-sgoil fa leth fhaicinn uaireigin san àm ri teachd.
[Eilidh NicFhionghain] Feumaidh sinn dèanamh cinnteach gun tachair an treasamh sgoil, tha sin uabhasach cudromach agus cuideachd gum bi e a’ tachairt, gum bi e freagarrach, gum bi e air a stèidheachadh anns an àite ceart sa bhaile agus cuideachd gum bi e mòr gu leòr airson a h-uile duine a tha airson faighinn a-staigh agus iad ag iarraidh faighinn a-staigh an-dràsta, ach ann am bliadhnaichean ri teachd cuideachd. Ach a bharrachd air sin, a' dol air adhart, ‘s e a bhith smaoineachadh air àite ’s dòcha àrd-sgoil ùr no àrd-sgoil fa leth son a’bhaile.
[Caitriana Deeprose – Neach-aithris] Tha comhairle baile Ghlaschu a dealbhachadh pàipear air Foghlam tro Mheadhan na Gàidhlig a thèid mu choinneamh comhairlichean anns na seachdainean a tha romhainn. Caitriana Deeprose, BBC An Là, Glaschu.
Joy over Gaelic Medium Education in Glasgow
[Donald Morrison – Presenter] Parents in Glasgow are delighted that all families who applied for Gaelic Medium Education in the city in August have been successful. It’s a relief for most, as some families had requested a place last year. But, the campaign isn’t quite over yet, as Caitriana Deeprose reports.
[Caitriana Deeprose – Reporter] Parents had to fight for places last year when they had been refused places at Glendale Gaelic School and they very much expected the same thing to happen again this year.
[Caitriana Deeprose – Reporter] Parents were told that 40 had been offered a place in the school, and more than 24 at the Glasgow Gaelic School. Iain Eàirdsidh, Sarah MacKinnon’s son, is among them.
[Sarah MacKinnon] It would seem everyone got into the Gaelic School and to Glendale so that’s good, particularly after what happened last year, there was a lot of uproar as some of the parents were having difficulties getting places for their children, you know. You never think it would be so difficult to get a place in a school, particularly when you are talking about Gaelic in the city, you know. It’s just brilliant that we’ll all be there and that the children who are together and who know one another in nursery together at the moment, that they’ll all be going to school together too.
[Caitriana Deeprose – Reporter] Helen MacKinnon welcomes the news. She had to fight last year to get her son a place in Glendale School.
[Helen MacKinnon] It’s very good news. We’re really happy for every family who applied for places in the schools this year. Extremely good news, we really didn’t think it would turn out this way, we thought we’d have to fight again and it’s so good that families don’t need to go through that again.
[Caitriana Deeprose – Reporter] Parents continue to fight though as the council deliberates on setting up a third school in the city, they want to see a separate high school sometime in the future.
[Helen MacKinnon] We have to make sure the third school happens, it’s very important it does, that it will be suitable and based in the right location in the city and also that it will be big enough for everyone who would want a place not just currently, but also in the years to come. But in addition to this, its thinking about somewhere for a new high school or a separate high school in the city.
[Caitriana Deeprose – Reporter] Glasgow City Council are drawing up a paper on Gaelic Medium Education which will disclosed to councillors in the weeks ahead. Caitriana Deeprose, BBC An Là, Glasgow.
Toileachas mu fhoghlam Gàidhlig Ghlaschu
(Joy over Gaelic Medium Education in Glasgow)
CuideachadhHow to use this site
Tha Learn Gaelic le An Là ag amas air luchd-ionnsachaidh na Gàidhlig a tha, le beagan misneachd, deiseil airson ceum air adhart a ghabhail. Tha an t-susbaint freagarrach dhan h-uile neach-ionnsachaidh, ach bidh e nas cuideachaile do dhaoine a tha seachad air an ìre Tòiseachaidh.Learn Gaelic with An Là is aimed at learners who have already gained some confidence in Gaelic and want to take their learning to the next level. The material is suitable for all learners, but those who have progressed beyond the Beginner level will find this section particularly useful.
Bidh sinn a’ cur sgeulachdan bhon phrògram BBC An Là beò gach seachdain, le tar-sgrìobhadh Gàidhlig is eadar-theangachadh Beurla. Bidh dath an teacsa ag atharrachadh nuair a thèid facal a chluich. ‘S urrainnear cliogadh air facal sònraichte agus cluichidh am bhidio bhon sin a-mach. Dh’fhaodadh gum biodh seo cuideachail dha luchd-ionnsachaidh airson fuaimneachadh a dhearbhadh. Stories from the BBC ALBA Gaelic news programme "An Là" are uploaded on a weekly basis, with a Gaelic transcript and an English translation. As each Gaelic word is spoken, the accompanying text changes colour. Individual words can be selected with a simple click and the video will play from that point onwards. Learners may find this useful for checking pronunciation.
Bidh gach paragraf Gàidhlig a’ gluasad ri linn na h-aithris, ach faodar cuideachd na bàraichean-sgrolaidh a ghluasad gu earrann shònraichte den aithris.Each Gaelic paragraph automatically scrolls in conjunction with the news report, but the manual scrolling bars can also be used to move the text to a particular section of the report.
Chithear an tar-sgrìobhadh Gàidhlig anns a’ chiad dol a-mach. Ach, gheibhear eadar-theangachadh Beurla den tar-sgrìobhadh le bhith a’ taghadh Beurla no Gàidhlig agus Beurla.The Gaelic transcript is shown by default. However, you can see a translation of the transcript by selecting the English or Gaelic and English tabs.
Tha briathrachas cuideachd ri fhaotainn, le faidhlichean fuaim Gàidhlig na chois. Tha a’ bhriathrachas air a thaghadh bhon aithris fhèin, le measgachadh leithid ainmean-àite, briathrachas naidheachd, gnathasan-cainnt is abairtean. Key vocabulary is also provided, with accompanying Gaelic audio. This is a selected from the vocabulary contained in the news report and may include a selection of place names, news terminology, useful colloquialisms and phrases.
Tha luchd-leasachaidh an làraich a’ moladh gun tèid am brabhsair-lìn as ùire a chleachdadh airson an t-susbaint seo fhaicinn. Am measg nam brabhsairean ùra (saor an-asgaidh) as urrainnear a chleachdadh, tha Google Chrome, Mozilla Firefox, Internet Explorer agus Safari.The developers of the site recommend that an up-to-date web browser is used to ensure the content displays to its optimum. Suitable browsers (which are free to use) include the latest versions of Google Chrome, Mozilla Firefox, Internet Explorer and Safari.
Gheibhear an làraich seo air tablaidean is fònaichean-làimhe ach, a chionn ‘s gur e bhidiothan làn-sgrion a-mhàin a sheallas iPhone, bithear a’ cluich faidhle-fuaim seach bhidio.The site should work on mobile devices, but since iPhones will only show video full-screen and hide the transcript, we play an audio file instead of the video.
Credits
This site uses technology from jPlayer and Mozilla Popcorn, and builds on an idea and code developed by Mark Boas and associates at Happyworm.
All videos used are courtesy of BBC An Là and the British Broadcasting Corporation, who retain all rights to them.
Site design and coding by Sealgar Ltd.
Video, audio and transcripts provided by bbc.co.uk/alba.


text:
- TIOTAL
- An taobh a-staigh de thaigh ann an taigh-tasgaidh na Gaidhealtachd an Cinn a' Ghiuthsaich
- EXTERNAL ID
- QZP40_CARD_0134
- ÀITE
- Taigh-tasgaidh Dualchas na Gàidhealtachd
- SIORRACHD/PARRAIST
- INBHIR NIS: Ceann a' Ghiùthasaich 's Innis
- LINN
- 1930an
- CRUTHADAIR
- J Valentine & Co.
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 32027
- KEYWORDS
- balg-sèididh
clobha
poitean
creepies
cathraichean
cairtean
taigh-croite
taighean-croite
Tha a' chairt seo a' sealltainn eisimpleir dhen taobh a-staigh de thaigh ann an Siorrachd Inbhir Nis, anns an taisbeanadh ann an Taigh-Tasgaidh na Gaidhealtachd ann an Cinn a' Ghiuthsaich. Chìthear caochladh uidheaman is ghoireasan anns an t-seòmar, nam measg balg-sèididh agus clobha aig taobh an teine, iarann air an taobh dheas dheth, agus poitean iarainn fon dreasair fhiodha
Chithear cuideachd cathraichean ìseal, dhen t-seòrsa ris an canar uaireannan "creepies", anns an t-seòmar. Cha robh luidhear air na taighean-croite a bh' ann o thùs agus mar sin bhiodh iad làn toite. Bha na bu lugha dhen toit faisg air an ùrlar, agus mar sin bhite a' dèanamh chathraichean le casan goirid.


text:
- TIOTAL
- HR 119 'Loch Insh' ann an glas na bùth-obrach
- EXTERNAL ID
- PC_HRS_LOCOMOTIVES_001_592
- ÀITE
- Peairt
- SIORRACHD/PARRAIST
- PEAIRT
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 25053
- KEYWORDS
- locomotaibhean rèile
locomotaibhean Rèile na Gàidheatachd
B' e an clas 'Loch' 4-4-0 an clas mu dheireadh de locomotaibhean a dhealbhaich Daibhidh Jones do Rèile na Gàidhealtachd. Chaidh còig-deug dhiubh le beagan atharrachaidh a thogail le Dübs & Co ann an Glaschu ann an 1896 agus chaidh trì eile, le atharrachaidhean beaga, a dhèanamh le Companaidh Locomotaibhean Bhreatainn a Tuath ann an 1917. Chaidh a' chiad fheadhainn àireamhachadh 119 gu 133 le na h-einnseanan an dèidh sin air an àireamhachadh 70 gu 72. Bha iad airson obrachadh air seirbheisean luath luchd-siubhail agus ghluais iad uile gu sealbh LMS ann an 1923.
Tha an dealbh-camara seo a' sealltainn HR 119 'Loch Insh' air a peantadh ann an glas na bùth-obrach. Chaidh a h-àireamhachadh 14379 leis an LMS agus lean i ann an seirbheis gus an deach a toirt a-mach à seirbheis sa Mhàrt 1948


text:
- TIOTAL
- M. V. st Ola a' tighinn a-steach do Chala Sgrabastair
- EXTERNAL ID
- QZP40_CARD_1757
- ÀITE
- Sgrabastair
- SGÌRE
- Gallaibh an Iar
- SIORRACHD/PARRAIST
- GALLAIBH: Inbhir Theòrsa
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 33679
- KEYWORDS
- cairtean
Gallaibh
cidheachan
puirt
calachan
aiseagan
Cairt a' sealltainn M. V. St Ola a' tighinn a-steach do Chala Sgrabastair.
B'e M. V. St Ola am bàt'-aiseig eadar Sgrabastair agus Rubha an t-Stròim.
'S e Sgrabastair am prìomh phort aig Inbhir Theòrsa agus ceann an ear-thuath Alba. Thogadh an cidhe ann an 1841, agus ro 1856 bha aiseag eadar Sgrabastair agus Rubha an t-Stròim, ann an Arcaibh.
'S e Rubha Dhùnaid an t-àit' as fhaide a tuath air tìr-mòr Bhreatainn


text:
- TIOTAL
- Loch Dubhthaich agus Loch Aillse
- EXTERNAL ID
- QZP40_CARD_0749
- ÀITE
- An Dòrnaidh
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1950an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 32668
- KEYWORDS
- cairtean-puist
lochan
Na Còig Peathraichean
Caisteal Eilean Donnain
Loch Aillse
Anns a' chairt-phuist seo chì sinn sealladh de Loch Dubhthaich agus Loch Aillse air a togail os cionn Eilean Donnain aig An Dòrnaidh. Tha Loch Aillse a' dol na dhà mheur nuair a tha e a' sruthadh a-staigh bhon chuan a' cruthachadh Loch Long agus Loch Dubhthaich. Tha na lochan seo air an cuairteachadh le seallaidhean àlainn le Còig Peathraichean Chinn Tàile aig ceann Loch Dubhthaich agus caisteal Eilean Donnain air a shuidheachadh far a bheil na trì lochan a' tighinn gu chèile


text:
Meal ṃrachd beinne
Bhon cheum suas gu Stac Pollaidh chithear sealladh air leth àlainn de àrainneachd chnoc is lochan NSA Asainte-Cḥigeach agus tha ceum uile-sgile Leitir Easaidh a' tabhann ḍigh nas fhurasta air tlachd a ghabhail anns na beanntan ḿorbhaileach sin.
Nas fhaide deas ann an NSA Taobh Siar Rois, gheibh thu air dùr-amhairc air Balla-taic Tripilte buadhach Coire Mhic Fhearchair no śos gu doimhneachdan uaimheach Ṃr-ghil Choire Sheallaich .
Nuair a ghabhas tu cuairt ann an Coire na Creiche gheibh thu seallaidhean iongantach den druim chorrach, chreagach a tha os cionn NSA Beanntan a' Chuilthinn. Lorgaidh tu rùintean d́omhair NSA Beinn Neibheis & Gleanna Comhainn nuair a bhios tu a' coiseach gu Eas Steall agus a-steach gun Coire Gabhail .
No dè mu dheidhinn d' aghaidh a chur gu cridhe deigheach NSA a' Mhonaidh Ruaidh le dhol air baidhsagal suas Gleann Einich ?
Last updated on Friday 20th April 2012 at 09:18 AM. Cliog an seo airson beachd a thoirt air an duilleag seo


text:
An là a thug Caley is Thistle còmhla
10 An t-Sultain 2013 Ùraichte aig Ùraichte aig
Tha fichead bliadhna ann bho dhà bhòt ann an Inbhir Nis a thug clubaichean ball-coise Caledonian is Thistle còmhla.
Chruinnich buill bho gach chluba air an 9mh den t-Sultuin 1993 - aig coinneamhan fa leth sa bhaile - 'son bhòtadh am bu chòir dhaibh tighinn còmhla mar chluba ùr a shireadh àite ann an Lìog na h-Alba.
Air a' cheann thall bhòt an dà thaobh' son nam planaichean, buill Thistle 33-12 is buill Chaley 55-50.


text:
Knox dòchasach mu Chupa Ryder
Thuirt Russell Knox gu bheil e a-nise gu math misneachail gum faigh e àite ann an Cupa Ryder na bliadhna.
Bhuannaich Knox, a bhoinneas dha Inbhir Nis bho thùs, Farpais Travellers ann an Connecticut air an deireadh-sheachdain.
B' e sin an darna farpais a bhuannaich e air an t-seusain seo anns na Stàitean, is tha e ga fhàgail san 18mh àite air clàr an t-saoghail.
Tha e air còrr is $3m a bhuannachadh am-bliadhna.
Bidh Cupa Ryder ann aig Hazeltine, Minnesota, air an ath-mhìos.
Tha Knox faisg air àite a choisinn san sgioba, is mura dèan e sin bidh cothrom fhathast gun tèid a thaghadh leis an sgiobair, Darren Clarke.
A' bruidhinn às dèidh dha soirbheachadh ann an Connecticut, thuirt Knox gum bi e doirbh do Chlarke "gun a bhith gam thaghadh".
Rinn Clarke fhèin moladh air Knox air twitter às dèidh na farpais.


text: IS annsin at-connairc Fursa áon dona tri h- ainglibh ro bhattar maille fris ina fís, & sé ríasan teinidh, & an da aingel ele immaccuairt 'mon teinidh. Ocus at-connairc sé na demhna ar foluamhain triasin teine, & síatt ag cathuccudh frisna fírénchaibh & aga t- tarraing isin tene ar éiccin. Ro bhattar na demhna dano ag aithisiuccudh Fursa. Ro bhatar immorro na h- aingil aga diden. At-connairc sé dano sluagh d' ainglibh ann & sochaide dona daoinibh naomhaibh don chinedh Ghaoidhelach féin do neoch roptar aithenta dó féin dona saccartaibh do lucht na h- Erenn. At-cualaidh-sein dano beccan do briathraib slánaighibh na 'thaibh-siumh. Ocus o thairnic doibh na bríathra becca-sin do rádh do-cúattar maráon risna h- ainglibh docum nimhe, & ro fansat na tri cedaingil maille frisium dia thabairt dochum an chuirp.


text:
- TIOTAL
- A' togail torradh do Mhargaidh Bhaile na h-Eaglaise
- EXTERNAL ID
- GB1796_981_P_19_19
- ÀITE
- Ronaldsay bho Thuath
- DEIT
- An t-Iuchar 1939
- LINN
- 1930an
- CRUTHADAIR
- Norman A. MacLeod
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 11001
- KEYWORDS
- dealbh-camara
plèanaichean
tealain
Arcaibh
companaidhean-itealain
San dealbh-chamara seo tha buidheann de luchd-siubhail a' dol air bòrd de Havilland Dragon Rapide aig Ronaldsay a Tuath agus torradh aca airson a reic aig a' mhargaidh ann am Baile na h-Eaglaise.
On chlì dhan deas tha a' Bh-ph Cutt à Garbo, Bella Swanney à Sanger,Màiri Roibeasdan às an Òlaind, Annie Swanney à Trebb, Tommy Thomson à Nether Linnay agus Ronnie Swannay àTrebb.
(Ar taing don phàipear-naidheachd 'An Orcadian' airson ainmean an luchd-siubhail)
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
- TIOTAL
- An t-Seann Chabarnach ann an Sràid a’ Chaisteil, Inbhir Nis
- EXTERNAL ID
- QZP40_273369_056
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 1901
- LINN
- 1900an
- CRUTHADAIR
- Pierre Delavault
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31785
- KEYWORDS
- dealbhan
ealain lèirsinneach
togalaichean
taighean
Tha an dealbh seo de ‘the Old Gateway’ ann an Sràid a’ Chaisteil ann an Inbhir Nis air a thoirt bho 'Old Inverness' le Pierre Delavault (foillsichte ann an 1903).
Anns an tuairisgeul a tha an cois na h-ìomhaigh seo thathas a’ clàradh gun robh an cabarnach a th’ air a’ riochdachadh suidhichte air taobh an ear Sràid a’ Chaisteil, far a bheil Àir 51 an-diugh. Os cionn a’ chabarnaich tha seann chlach leis an snaigheadh: 'Feir God, dvt not.' (Gabh eagal ro Dhia, na cuir teagamh ann.) B’ ann le teaghlach nan Innseagan a bha na togalaichean sa chùirt ach ann an 1448, thug Uilleam MacDhonnchaidh cuid de a thogalaichean dha Uilleam Mìcheal. Dh’fhuirich an còrr dhiubh ann an seilbh teaghlach nan Innseagan gu deireadh na 18mh linn.


text:
Carson nach ceannaich mi dà bhliadhna eile? Leis an fhìrinn innse, cha robh dùil agam idir gun cuirinn seachad uiread de thìde oirre. Aig toiseach-tòiseachaidh, bha mi dìreach ag iarraidh àite leis an iar-leasachan .co.uk far am bi duilleag “mu mo dheidhinn” (agus ceangal dhan duilleag seo a-mhàin air a h-uile “duilleag chleachdaiche” eile agam), seòladh puist-dealain anns nach biodh na litrichean .cz, agus ma dh’fhaoidte dhà no trì blogaichean gach mìos.
An àite sin, sgrìobh mi mu chòig ceud blogaichean anns an dà bhliadhna, agus ged a chòrd e rium glan, tha mi a’ faireachdainn gun tuirt mi cha mhòr ach gach rud cudromach. ‘S fheàrr leam blogaichean goirid agus gu math tearc mar am fear seo a sgrìobhadh a-nis; chan fheum mi làrach-lìn phearsanta air an son. Rè na h-ùine seo, fhuair mi a-mach gu bheil Gmail saor an-asgaidh, agus tha seòlaidhean .com agam an-dràsta. Co-dhiù, chan eil fhios ‘am dè cho tric a thèid agam air a bhith air an Eadar-lìon sna bliadhnaichean ri teachd.
Gu goirid, chan eil mi duilich idir gun do cheannaich mi an àrainn-lìn agus an òstaireachd-lìn, ach cha b’ fhiach dhomh dà bhliadhna eile a cheannach. Mheal mi an t-àm gu dearbh, ach chaidh an suidheachadh agam atharrachadh.
(Originally posted on Blogger, 9 Jul 11, titled ‘Deireadh na làraich agam’. Reposted as ‘Mission accomplished’, 4 Aug 11, as the very last post on my own website.)


text: Rinn Seumaidh Uallas, oileanach aig Oilthigh Ghlaschu, òraid feasgar Disathairne aig co-labhairt Comann Oileanaich na Ceiltis ann an Aberystwyth. Sin a’ chiad thuras a rinn e òraid air pàipear a sgrìobh e. Bha eagal air seachdain no dhà air ais ach às dèidh greis fhuair e mòran misneach, gu h-àraidh gu bheil e a’ fàs nas eòlaiche air an cuspair seo anns an raoin aige a tha gu math ùr anns an raoin nas motha aig Ceiltis. Bha mòran ùidh anns an cuspair seo – tòrr ceistan aig deireadh na h-òraide. Chaidh an t-òraid beò air loidhne agus bi clàradh a’ dol suas air làrach-lìn Coleg Cymraeg Cenedlaethol. Thèid am pàipear a fhoillseachadh ann an co-chruinneachadh.


text:
Tha an roimhear air
sa chànan an-diugh a' tàrmachadh à trì diofar thobraichean eadar-dhealaichte san t-Sean Ghàidhlig: (1) SG for
(gun sèimheachadh) 'air mullach, os cionn': air bòrd
, air an uinneig
, air do cheann
; (2) SG ar
(le sèimheachadh) 'airson, air sgàth, a chionn': air chall
, air cheann
, air chois
, air ghleus
, air thoiseach
, air dheireadh
, air uairean
- ged nach eil an sèimheachadh an-còmhnaidh seasmhach ann an air dhòigh
~ air dòigh
; agus (3) SG íar
(le srònachadh) 'an dèidh', a chleachdar an-diugh gus aogas coileanta a chur an cèill: tha e air an leabhar a leughadh
, air dhomh falbh
.


text:
29 tagraiche son coimisean ùr na Croitearachd.
Tha 29 neach air an ainmean a chuir air adhart son a bhith nam ball air Coimisean ùr na Croitearachd.
Gu ruige seo, 's e an riaghaltas a tha air a bhith a' taghadh nan coimiseanairean.
Thèid pàiperan bhòtaidh a' sgaoileadh do dhaoine a tha clàraichte ann an sgìrean croitearachd a dh'aithghearr.
Feumaidh iad na pàipearan a thilleadh ro 15mh den Mhàirt.
Cothrom eachdraidheil
Tha Riaghaltas na h-Alba ag ràdh gur e cothrom eachdraidheil a tha seo son cothrom a thoirt do chroitearan a dhol an sàs.
Tha 9 tagraiche air cuir a-steach son dreuchd choimisineir ann an sgìre na Gàidhealtachd an Iar.
Anns na h-Eileanan an Iar, tha sianar air seasamh, 4 air a' Ghàidhealtachd an Ear agus 5 san Iar-dheas.
Tha dìreach aon roinn anns nach eil ach aon thagraiche a seasamh.
Chaidh an liosta de thagraichean air fad fhoillseachadh le Comhairle na Gàidhealtachd.


text:
- TIOTAL
- Cunntas co-cheangailte ri tìodhlaigeadh Ghilleasbaig Bàillidh, 1817, duilleag 1
- EXTERNAL ID
- Z_GB232_D456_A_77_4
- ÀITE
- Dùn Eathain
- SGÌRE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 1817
- LINN
- 1810an
- NEACH-FIOSRACHAIDH
- Lìonradh Thasglann na Gàidhealtachd
- AITHNEACHADH MAOINE
- 5086
- KEYWORDS
- Bàillidhean Dhùn Eathain
uachdarain-fearainn
Gilleasbaig Bàillidh
tìodhlaigidhean
Seòras MacRiseart
cunntasan
Tasglann na Gàidhealtachd
eilitrioman le eich
co-sgrìobhadh
litrichean
'S e teaghlach à Inbhir Nis a bha a' fuireach anns an sgìre o mheadhan an 15mh linn a bh' ann am Bàillidhean Dhùn Eathain. Ged a bha an t-oighreachd aca beag an taca ri mòran de phrìomh theaghlaichean na Gàidhealtachd, bha àite sònraichte aca am-measg uachdarain na Gàidhealtachd.
Tha cruinneachadh mòr de phàipearan an teaghlaich ann an Tasglann Comhairle na Gàidhealtachd.Tha iad a' dèiligeadh ris an àm mu 1760-1860.
Tha an sgrìobhainn seo a-measg chruinneachadh de chunntasan is chuidhteasan (receipts) mu thìodhlaigeadh Ghilleasbaig (Archy) Bàillidh, a bhàsaich ann an 1817. 'S e seo cunntas le cuidhteas o Sheòras MacRiseart airson eilitriom is ceithir eich. 'S e £8 8t a' chosgais uile gu lèir, is tha an ceann-là an 23mh den Lùnasdal 1817 air


text:
Oidhirp gearraidhean ospadail a sheachnadh
Thuirt Compàirteachas Cùraim Shòisealta Earra-Ghàidheal 's Bhòid gun dèan iad an dìcheall gearraidhean a sheachnadh aig Ospadal Latharna 's nan Eilean, agus ath-sgrùdadh ga dhèanamh air an ionad san Òban.
Bha dragh san sgìre gun deadh seirbheis A&E an ospadail a ghearradh airson airgead a chùmhnadh, ach dh'innis riochdairean a' chompàirteachais do choinneimh phoblaich air an deireadh-sheachdain nach tachair sin.
Chaidh Ospadal Latharna 's nan Eilean a thogail ann an 1985, an àite nan ceithir ospadalan beaga a bha sa bhaile.
Bha 140 leabaidh ann an uair sin, ach an-diugh chan eil air fhàgail ach 40.
Sàbhailte is seasmhach
Thuirt Cathraiche a' Chompàirteachais, Kieron Green, ag ràdh nach eil adhbhar dragh a bhith air muinntir na sgìre.
"Tha na h-uimhir de chrìochan modh a' cuairteachadh an ath-sgrùdaidh, agus 's e tè dhiubh sin gum bi cùram 24 uair ri fhaighinn aig an ospadal a' dol air adhart, agus cuideachd gum faighear cùram èiginneach aig an ospadal 24 uair san là," thuirt e.
Ach tha £20m de ghearraidhean ri lorg aig Compàirteachas Slàinte is Cùraim Earra-Ghàidheal is Bhòid thar an ath-dhà bhliadhna.
"Ma dh'fhàgas sinn cùisean mar a tha iad, bidh dùbhlain mhòra dha-rìribh romhainn san ath-dhà no trì bliadhna," thuirt an Dr. Pàdraig Thorpe, bho Ospadal an Òbain.
"Tha mise airson na dùbhlain sin a sheachnadh ma 's urrainn dhomh, agus tha mi airson modal meidigeach an ospadail a chumail cho sàbhailte agus seasmhach 's a ghabhas.
"Dh'fhaodadh gum fàg sin gum feum sinn cuid de sheirbheisean ùra fhaighinn - no 's dòcha gun caill sinn cuid de sheirbheisean.
"Ach aig a h-uile àm, tha mi airson gum bi iad sàbhailte, 's tha mi airson gum bi iad seasmhach, agus freagarrach a thaobh fheumalachdan mhuinntir an àite," thuirt e.
Thathas a' gluasad a dh'ionnsaigh cuid de na seirbheisean cùraim a gheibhear ann an ospadal a thoirt seachad ann an dachannan dhaoine.
Tha an Comh. Niall Mac an t-Saoir ag ràdh gum feum a h-uile pàrtaidh poileataigeach an Alba tighinn còmhla gus taic-airgid a chumail ris an t-seirbheis sin.
"Tòrr de na seirbheisean a tha sinn a' faighinn san ospadal an-dràsta, tha iad airson iad sin a thoirt seachad aig an taigh," thuirt e.
"Tha sin math fhèin do gu leòr de dhaoine.
Atharrachadh
"Mar sin, feumaidh atharrachadh, atharrachadh nàdarra, tachairt co-dhiù, oir feumar barrachd ghoireasan agus luchd-obrach a chur a dh'ionnsaigh dèiligeadh ri daoine sna dachannan aca fhèin.
"Bidh tuilleadh dhaoine a dhìth oirnn airson cùram a chumail ris an daoine a-muigh an sin.
"Agus ann an Earra-Ghàidheal chan eil sluagh mòr againn - ach tha sluagh a tha a' sìor fhàs aosta againn.
"Mar sin dheth, cò às a thig an luchd-cùraim?
"Cò às a thig na nursaichean sgìreil uile?
"Cò às a thig an t-airgead a phàigheas sin?" thuirt e.
A thuilleadh air na ceistean sin tha duilgheadasan aig bùird shlàinte air feadh na Gàidhealtachd 's nan Eilean ann a bhith a' fastadh dhotairean.
Thèid torraidhean an ath-sgrùdaidh a chur mu choinneimh an t-sluaigh.


text:
Ceòl nan Speuran
Làraichean
- "Clach-mhìle ann an litreachas na Gàidhlig." -Cothrom
- "Còrdaidh Saorsa riut agus tha mi ga mholadh." - An t-Albannach
Cùrsa Memrise ACDD
Roinnean-seòrsa
- ceòl (23)
- corpas ficsean-saidheans (13)
- fànas (18)
- Ficsean-saidheans (74)
- FS Gàidhlig Tràth (5)
- naidheachd (74)
- punc (16)
- saibeirneatachd (27)
- SF (5)
- Uncategorized (2)
- Còraichean nan iomhaighean le CLÀR 2011, 2013, cleachdte le cead.
Category Archives: corpas ficsean-saidheans
Am Billeanamh Cù (td. 184)
Dè rinn sibhse thar saor-làithean a’ Mhòid? Innsidh mi dhuibh na rinn mise: leugh mi 300 duilleag dhen leabhar ghràmair ùr aig Richard Cox, Geàrr-Ghràmar na Gàidhlig, agus chan eil mi deiseil fhathast. Abair leabhar! Tha feum mòr againn air … Cum ort a leughadh
Air a phostadh ann an corpas ficsean-saidheans 4 beachd(an)
Briathrachas bheachan
Mar a sgrìobh mi roimhe, b’ àbhaist dhomh beachan a chumail nuair a bha mi òg, agus tha ùidh mhòr agam annta fhathast, ged nach eil àite agam dhaibh an-dràsta far a bheil mi a’ fuireach. Tha mi air a … Cum ort a leughadh
Air a phostadh ann an corpas ficsean-saidheans 2 beachd(an)
Mearan is dàsachd
Bha mi a’ lorg facal ùr, spòrsail air “insanity” do sgeulachd a bha mi a’ sgrìobhadh an latha eile. Bha mi air cus feum a dhèanamh de na seann charaidean mar ‘cuthach’ is ‘boile’ agus bha mi a’ lorg facal … Cum ort a leughadh
Air a phostadh ann an corpas ficsean-saidheans 5 beachd(an)
ACDD air Raidió na Life
B’ ann beagan sheachdainean air ais a rinn Róisín Adams on phrògram litreachais, Aon Scéal air Raidió na Life, agallamh le Eoin P. Ó Murchú mun eadar-theangachadh a tha e a’ dèanamh air ACDD bho Ghàidhlig na h-Alba gu Gàidhlig na h-Èireann, agus … Cum ort a leughadh
Air a phostadh ann an corpas ficsean-saidheans, Ficsean-saidheans Sgrìobh beachd
Bith-spòltadh
“We believe that bio-hacking is the next phase of human evolution.” Beagan mhìltean tuath air baile m’ àraich, mu letheach slighe eadar Seattle agus Canada, tha Mt Vernon, WA, baile beag far a bheil Amal Graafstra a’ fuireach agus e a’ … Cum ort a leughadh
Air a phostadh ann an corpas ficsean-saidheans, saibeirneatachd 2 beachd(an)
Sluagh-thùsadh bhriathran
An-uiridh, sgrìobh mi post mun bhun-bheachd, adventure, mun àite aig adventure anns an nobhail nuaidh, agus mun trioblaid a th’ againn sa Ghàidhlig nach eil briathar grinn coiteanta againn a tha da-rìribh a’ riochdachadh a’ bhun-bheachd chudromaich sin gu ceart. … Cum ort a leughadh
Air a phostadh ann an corpas ficsean-saidheans 1 bheachd
Saorsa agus litreachas ùr na Gàidhlig
Tha Mark Ó Fionnáin air alt smaoineachail fhoillseachadh a tha a-mach air ACDD, agus na chois, rinn e meòrachadh air an t-saorsa a bheir litreachas nuadh dhan Ghàidhlig. ’S e an tràchdas aig Ó Fionnáin gun leudaich litreachas ùr a’ … Cum ort a leughadh
Air a phostadh ann an corpas ficsean-saidheans, Ficsean-saidheans Sgrìobh beachd


text:
Is an Linne Chluaidh air a bhith a’ crìonadh gu mòr airson còrr is leth-cheud bliadhna, tha Daibhidh Rothach a’ beachdachadh air an oidhirp as ùire gus smachd a chur air an iasgach neo-sheasmhach a rinn sgrios oirre. Daibhidh Rothach looks at the latest attempts to curtail the unsustainable fishing methods which have led to the ruination of the Firth of Clyde over the past fifty years.
Tha an Huntress, is i a’ fàgail Inbhir Garbhain air a màl le iasgairean-slaite, na h-ìomhaigh bhrònach aonarach, a’ dèanamh cuairt thar a’ mhuir gu long-bhriseadh air choireigin san d’ fhuair beagan shaoidhein fasgadh on a’ chreach. O chionn trithead bliadhna bha co-dhiù ceud bàta charter eile eadar na lochan mu thuatha agus na Rannaibh, bàtaichean a tha a-nis air a’ chladach, nan ìobairt do dh’obair nan tràilearan a th’ air a’ Chluaidh a dhèanamh na tuathanas creachainn. Ged a tha trì roinnean dìonta mara gu bhith stèidhichte air feadh na linne – ‘s iad Sòla Chluaidh, Loch Fìne is Loch Goill, is Ceann Deas Àrainn – tha fada cus a dhìth ma tha an linne gu bhith a’ tilleadh gu slàinte.
Tha a’ mhòr–chuid a bhuidhnean àrainneachd agus luchd-saidheans ag aontachadh, agus tha SIFT, an Sustainable Inshore Fisheries Trust, no Urras Iasgach ri Cladach Co-sheasmhach, airson na linne a chur fo Òrdan Riaghlaidh, is cead a thoirt do bhàtaichean-sgrìobaidh a dh’obair aig amannan sònraichte a-mhàin.
‘S e a tha sònraichte mu na mhol UICC an coimeas ris na roinnean dìonta – a tha stèidhichte air glèidhteachas – gu bheil iad airson siostam a chur air dòigh a bhios a’ brosnachadh iasgach de gach seòrsa san linne mar a bha – iasgach-slaite nam measg – agus mar sin a’ toirt bhuannachdan ionmhasail na bu fharsainge do choimhearsnachdan na iasgach a’ chreachainn agus a’ ghiomaich. Tha na figearan aca fhèin a’ sùileachadh gun cuireadh tilleadh an iasgaich-slaite fhèin £7.5 millean not a-steach don eaconamaidh, is barrachd na ceud dreuchdan ùra a chruthachadh, agus ‘s e sin gun bhruidhinn air iasgach coimeirsealta.
Ach a dh’ aindeoin is gu bheil an dà chuid bith-iomadachd na mara agus meud glacaidh èisg is chreachainn air a dhol an àirde air feadh an t-saoghail far a bheil a’ mhuir ga manaidseadh gu ceart, tha Caidreachas Iasgairean Chluaidh – a tha cuideachd a’ togail guth an aghaidh nan roinnean dìonta mara – gu dubh an aghaidh barrachd chrìochan air iasgach. ‘S e na h-iasgairean, a-rèir iad fhèin, a tha eòlach air a’ mhuir. Sheòl iad oirre fad iomadh ginealach is rè gach ràidh, ‘s iadsan a tha ga tuigsinn is ‘s ann fon stiùireadh aca fhèin a bu chòir dhi a bhith.
Agus nach romansach an sgeul a tha iad ag innse. Tha am bàta beag dathail a’ fàgail a’ chalaidh, ga dubadaich air toinn ghorma fo ghathan na grèine is a’ tilleadh air an fheasgar le gu leòr de dh’èisg airson a’ bhùird is a’ mhargaidh. Tha an ìomhaigh duilich a dhiùltadh oir, còmhla ris, thathar a’ diùltadh sgeulachdan Mhic Dhùghaill Hay, Rothaich, is Ghunna, dualchas na mara agus dòigh-bheatha a tha, sa mhac-meanmna co-dhiù, nas simplidhe na gleadhrach is cabhag a’ bhaile. Ach air cùl romansa tha fìrinn, agus ‘s e sgeul iasgach a’ Chluaidh sgeul crìonaidh agus croin san do sheall iasgairean, mar a dh’innis Mac Dhùghaill Hay fhèin, gu bheil fèin-riaghailteachadh a’ fàilligeadh ro shannt mhac an duine.
Ann an 1984, b’ e guth nan iasgairean a bh’ air cùl Achd Iasgach ri Cladach. Thogadh an casg air tràlairean mòra o a bhith ag obair taobh a-staigh na crìche trì mìle a chuairtich oirthir na dùthcha, agus thàinig iad a-steach. Ged a chaidh am meud glacaidh an àirde airson grunn bhliadhnaichean na dhèidh, cha b’ fhada gus an do thuit e a-rithist, is creach a’ tighinn air, a bharrachd air na h-èisg fhèin, raointean a’ bhilearaich-mhara a tha riatanach airson altramachadh èisg òige. Fad na 60an, thugadh cead do chaochladh sheòrsa acainn air an do chuireadh casg aig deireadh an 19mh linn, is dragh – smaoinich – aig luchd-saidheans an ama gun robh àireamhan èisg a’ crìonadh. A-rithist, dh’ àrdaich am meud glacaidh airson beagan bhliadhnaichean na dhèidh – ann an 1967 thàinig trì mìle tunna de chuiteag gu cladach, figear na b’ àirde na sna bliadhnaichean roimhe agus o sin a-mach – agus thuit e.
Cha bheag a’ bhuaidh a rinn seo air na coimhearsnachdan oir, mar a dh’fhalbh an t-iasg, dh’fhalbh an t-iasgair-slaite, agus mar a thiormaich an driamlach, thiormaich an sruth airgid don a’ bhùth. A dh’innis ach beagan den sgeul, ann an 1995 ghuidh gnìomhachasan ionadail eadar Stinston agus Grianaig sòraidh slàn le Co-fharpais Fhosgailte a’ Bhaile Shalainn. Is e na linn a’ cho-fharpais iasgach-slaite a bu motha san dùthaich, le cèilidh bhliadhnail, sponsaireachd on a’ chompanaidh uisge beatha An t-Each Geal, is na mìltean de not ann an duaisean, dh’fhàillig cha mhòr mìle iasgair-slaite gu leth trosg fhaighinn gu cladach, agus chuireadh stad oirre. Chuireadh stad cuideachd air Fèis Loch an Eilein, cruinneachadh a thug na mìlean de not do dh’ eaconamaidh Àrainn gach bliadhna nuair a thuit am meud glacaidh fo thunna, agus tha bàtaichean charter, mar an Huntress, a-nis cho gann ris an sgadan fhèin.
Ged nach eil coimeas eadar meudan glacaidh na dhòigh fhoirfichte gus slàinte na mara no àireamhan èisg a thomhas, ‘s e a tha soilleir gu bheil an crìonadh air tràladh an èisg-ghil agus àrdachadh mòr ann am meud glacaidh giomach na Nirribhidh (nephrop) is a’ chreachainn air a dhol cuide ri togail air bacaidhean. Ga chur gu simplidh, chuir tràlairean às do stòras an èisg-ghil san linne, agus tha obair nan sgrìobairean a’ dèanamh cinnteach nach till iad a-riamh.
A-rèir iasgairean, ge-tà, chan eil ann an seo ach co-thachartas. ‘S iomadh adhbhar, tha an sgeul aca a’ dol, airson crìonadh a’ Chluaidh – blàthachadh an t-saoghail, iasgairean-slaite gun chomas agus, gu h-iongatach, nach eil crìonadh ann idir; tha an linne slàn fallainn is tha draghadh an sgrìobair air grunn na mara fiù a’ biathachadh nan iasg. Is an deasbad aca stèidhichte air seachnadh agus sluagh-ghairm shuarach, chan e a th’ ann an Caidreachas Iasgairean Chluaidh ach deise spaideil air eucorach, na dhotair-grèisidh a’ cur lìomh air an dunaidh àrainneachdail as miosa ann an eachdraidh na h-Alba, agus le a bhith a’ dìon a chuid bhuill o ìobairt sam bith, ‘s ann a tha iad a’ cumail o choimhearsnachd is dùthaich buannachd luachmhor.
Is e a’ toirt a bheannachd do chor nan iasgairean an t-seachdainn ‘s a chaidh, chuir Torcall Crichton aig an Daily Record a chas a-steach air an deasbad, a’ cur coire – ‘s beag an t-iongnadh – air a’ Phàrtaidh Nàiseanta, agus a’ dealbhachadh nam buidhnean glèidhteachais mar uilebheistean beartach cèin fo mhionnan cosnadh is beatha an iasgaire chòir a sgrios. Cò iad gu dearbh, an luchd-àrainneachd ghallda a tha seo, leis an cuid saidheans is rannsachadh is leabhraichean, a dh’ innis do dh’Albannaich gun d’ rinn iad rud ceàrr? Thathar ag ràdh, uaireannan, nach urrainnear deasbad le glaoic, oir chan fhaighear boinneag de chiall às, ach ‘s e a tha nas fhaisge air an fhìrinn gu bheil an nàmhaid seòlta le cosnadh mì-mhoralta, no gu dearbh an neach-naidheachd le claon-bhreith phoileataigeach, nas cunnartaiche buileach. Ann an suidheachadh mar seo, tha e feumail cluas bhodhar a chur ris an dithis.
Chan eil coltas ann gun cuirear casg air a’ mhodh iasgach tàmailteach a tha seo, no fiù gun ath-stèidhich an riaghaltas a’ chrìoch trì mìle, ach tha na molaidhean aig UICC na cheum, beag ‘s a tha e, a dh’ionnsaigh ceartas do mhuinntir oirthir a’ Chluaidh. Feumaidh an riaghaltas gabhail riutha agus smachd a thoirt do choimhearsnachdan a bhios a stiùireadh le dleastanas is cùram buannachd a bu chòir a bhith againn uile, chan ann aig beag-chuid de bhalgairean a tha gan adhartachadh fhèin ge b’ e dè a’ chosgais do chàch.


text:
Aimhreit mu thuath-gaoithe 's an MoD
Tha aimhreit air èirigh mun dòigh san do chuir Ministreachd an Dìon an aghaidh tuath-gaoithe ann an Uibhist a Tuath.
Tha comhairliche a' cumail a-mach gun do chùm an MoD fiosrachadh bho Chomhairle nan Eilean Siar nuair a bha an tuath-gaoithe a' dol tro shiostam dealbhachaidh an ùghdarrais.
Thuirt an MoD aig an àm gun dèanadh an tuath-gaoithe, aig a' Chlachan, cron air an rèidear aca.
Tha Dòmhnall Manford ag ràdh gun robh fhios aig an MoD aig an àm gun robh iad a' dol a chur rèidear ùr an sàs air nach toireadh tuathan-gaoithe buaidh sam bith.
Chaidh a' chùis a ghairm gu Riaghaltas na h-Alba air sgàth beachd an MoD.
Tha Ministreachd an Dìon a-nis air am beachd aca a tharraing air ais.


text:
Rabhadh mu chompanaidhean togail 's na h-eileanan
Tha Ofigearan Malairt nan Eilean Siar agus na Poils air rabhadh a thoirt do dhaoine a bhith faiceallach is companaidhean a' dol timcheall na dorsan a' tabhain obair-càraidh as deidh an stoirm air an deireadh sheachdain 'sa chaidh.
Tha na ùghdarrasan ag radh gu bheil cuid air a bhith ag innse do dhaoine gur e Comhairle nan Eilean Siar a dh'iarr orra an obair a dhèanamh - ach chan eil seo fìor.
Ann an cuid de bhailtean anns na h-Eileanan an Iar, tha cha mhòr a h-uile dàrna dachaigh feumach air obair càraidh air choireigin as deidh na geiltean mòra a bh'ann an t-seachdain sa chaidh.
Gearain
Thug iad buaidh gu h-àraidh air mullach thaighean dhaoine.
Thuirt Comhairle nan Eilean Siar gun d'fhuair iad fios gu bheil companaidhean - a mhòr chuid dhiubh bho thir mòr - air a bhith dol timcheall nan dorsan, ag innse do dhaoine gur e a' Chomhairle a dh' iarr orra tadhal - airson taighean dhaoine a chàradh.
Ach tha a' Chomhairle ag ràdh nach eil gnothaich sam bith acasan, no aig gin dha na buidhnean leis am bi iad ag obair, ri na companaidhean seo.
Poilis
Thuirt iad gu bheil iad air sreath de ghearainnean fhaighinn mu chompanaidhean a dol timcheall na dorsan a' feuchainn ri obair-càraidh a thabhainn agus gur e an rud as fhear a nì daoine 'se an obair a dhìulltadh, seach gu bheil trioblaidean ann leis an ìre aig an tèid an obair a dhèanamh gu math tric.
Thuirt Poilis na h-Alba gum faod daoine dearbhadh iarraidh air duine sam bith a nochdas aig an doras aca - son sealltainn gur e dha-rìreabh companaidh oifigeil a th' annta agus ma tha dragh sam bith aig duine mu dhaoine dha leithid, bu chòir dhaibh fòn a chur gu na poilis air 101.


text:
Fear a bhàsaich ann an teine air ainmeachadh
Chaidh fireannach a bhàsaich ann an teine na dhachaigh ann an Cill Donnain an Uibhist a Deas Diciadain ainmeachadh.
B' e Uilleam Hanks, a bha 83.
Chaidh fios a chur air na seirbheisean èiginn mu 5:40f Diciadain, agus chaidh aig luchd-smàlaidh air smachd fhaighinn air an teine.
Cha robh duine sam bith eile anns an taigh aig an àm.
Thuirt an Detective Inspector Ridseard Baird gun dèan na Poilis agus eòlaichean bhon t-seirbheis smàlaidh sgrùdadh mionaideach air an taigh, às dèidh dhan togalach a bhith air a dhèanamh sàbhailte.


text:
- TIOTAL
- LMS 15010 ceangailte ri coidse ann an Inbhir Nis, An Cèitean 1928
- EXTERNAL ID
- PC_HRS_LOCOMOTIVES_001_191
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 15 An Cèitean 1928
- LINN
- 1920an
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 24664
- KEYWORDS
- locomotaibhean rèile
locomotaibhean Rèile na Gàidheatachd
Ann an 1878 agus 1879 thog Rèile na Gàidhealtachd trì einnseanan tanca 2-4-0 aig ionad-obrach Loch Gorm ann an Inbhir Nis. Chaidh an àireamhachadh 17, 58 agus 59 bho thùs agus b' e obair siuntaidh a' bhun-obair. Chaidh na trì a-null gu sealbh LMS.
Tha an dealbh camara seo a' sealltainn LMS15010. Chaidh a crìochnachadh san Ògmhios 1879 agus a h-ainmeachadh 'Highlander' agus chaidh a h-ath-thogail mar einnsean tanca 4-4-0 san Ògmhios 1887. Sguir i a chleachadh ainm ann an 1900 agus chaidh a h-ath-àireamhachadh 59A san Dùbhlachd 1912 agus an uair sin 59B san Lùnastal 1922. Nuair a ghluais i gu LMS, chaidh a h-ath-pheantadh ann an dathan sònraichte crò-dhearg a' chompanaidh agus a h-ath-àireamhachadh 15010. Chaidh a toirt a-mach à seirbheis san t-Samhain 1932